Δέσποινα Αναστάσογλου, σπίθα σε ανήσυχο πνεύμα - Cat Is Art\nΔέσποινα Αναστάσογλου, σπίθα σε ανήσυχο πνεύμα\nΕπιτέλους μια ηθοποιός που ακόμα και η κίνησή της σημαίνει… σημασίες. Μάτια ανήσυχα, εξερευνητικά. To αγαλμάτινο αυτό κορίτσι, με τα σκούρα μακριά μαλλιά, έχει -αν μη τι άλλο- αεικίνητο πνεύμα και απαστράπτον μυαλό. Αυτό σκέφτηκα. Όταν πριν από δύο μήνες την είδα στη θεατρική σκηνή του χώρου «Baumstrasse / Δρόμος με Δέντρα» να υποδύεται την Ηλέκτρα του Ευριπίδη σε σκηνοθεσία Μάρθας Φριντζήλα. Τότε θέλησα οπωσδήποτε να μάθω γι’ αυτήν. Εκπροσωπεί με τον καλύτερο τρόπο τη νέα γενιά των ηθοποιών. Σεμνή, διακριτική αλλά κυρίως ανεξάντλητα δημιουργική. Η Δέσποινα Αναστάσογλου είναι η έμπνευση, η δημιουργία, η ζωογόνος διάθεση, ο ενθουσιασμός. Στο σανίδι ήταν η Ηλέκτρα, με επιδεξιότητα την έπλασε, λιτά σπαρακτική. Κι αν δεν τα εδικαιούτο, δεν θα λάμβανε πανθομολογουμένως τα εύσημα προχωρημένων θεατών και συναδέλφων της. Στον “Αίαντα” ήταν η θεά Αθηνά που ευφάνταστα αιωρείτο στα ουράνια. Μια λυγερή, ευλύγιστη κοπέλα, ξεχωριστή. Με κλασική ελληνική ομορφιά. Με ταλέντο που δεν αναχαιτίζεται. H αμείλικτη Ηλέκτρα της Δέσποινας Αναστάσογλου, σύμβολο χρέους και θυσίας, είχε πάθος και δύναμη, καθάριο λόγο και επιβλητικότητα.\nΕπέβαλε την παρουσία της. Παρουσία δραματική. Ερμηνεία αισθαντική. Ως άνθρωπος είναι απέριττη και απείρως καλόγουστη. Αφοσιώνεται συγκινητικά, αγαπά ανυστερόβουλα, εργάζεται επίμονα. Λένε πως δεν υπάρχει έννοια που να μην μπορεί να τη διώξει μια καλή παράσταση. Το πιστεύω. Πιστεύω επίσης ότι εσύ, Δέσποινα, έχεις σπίθα και πνευματικότητα. Κι επειδή υπάρχουν σπουδαίοι συγγραφείς, χρειαζόμαστε και σπουδαίους ηθοποιούς.\n* Γεννήθηκα στην Αθήνα και μεγάλωσα στη Ρίζα Κορινθίας. Θυμάμαι πολύ έντονα την πρώτη μέρα στο σχολείο γιατί είχα πολύ μεγάλη ανυπομονησία και τη μέρα που ένας ανεμοστρόβιλος έριξε μια κολόνα της ΔΕΗ στο μπαλκόνι του σπιτιού μας στην Ηλιούπολη. Και την πρώτη μέρα που πήγα στο θέατρο θυμάμαι.\nΠότε συνειδητοποίησες ότι θα ακολουθήσεις το δρόμο του θεάτρου και της τέχνης γενικότερα;\n* Από πάρα πολύ μικρή. Ήθελα συνέχεια να μου διαβάζει η μητέρα μου ιστορίες. Μετά είχα μανία να κάνω θεατρικές παραστάσεις με οποιονδήποτε και οπουδήποτε. Με συγκινούσαν πολύ στο θέατρο οι ηθοποιοί, τους θαύμαζα, μου φαινόταν πολύ επίπονο αυτό που κάνανε και τρομερά σημαντικό. Ντρεπόμουν πολύ αν σε κάποιον διπλανό μου θεατή δεν άρεσε αυτό που έβλεπε και δυσανασχετούσε, ήμουν πάντα με το μέρος του ηθοποιού. Στην εφηβεία πείστηκα ότι πρέπει πρώτα να σπουδάσω και μετά να ασχοληθώ με το θέατρο. Είναι ένας συμβιβασμός που κάνουν αρκετοί νέοι άνθρωποι. Όμως στο τρίτο έτος του πανεπιστημίου και ενώ συμμετείχα στη θεατρική ομάδα του πανεπιστημίου -καταπληκτικά χρόνια- κατάλαβα ότι αυτό θέλω να κάνω κι ότι δεν υπάρχει λόγος να καταπιέζομαι άλλο. Και ξεκίνησα να σπουδάζω θέατρο.\nΥπήρξαν άνθρωποι που σε παρότρυναν;\n* Ο πατέρας μου σίγουρα. Είναι ένας πολύ ιδιαίτερος άνθρωπος, που αναζητά συνεχώς την ελευθερία του και την ανεξαρτησία του. Αγαπάει τρομερά τη ζωγραφική και τη θάλασσα. Κατάλαβε από νωρίς το ποιόν μου και με παρότρυνε με όλους τους δυνατούς τρόπους. Κιθάρες, βιολιά, τέμπερες, μπαλέτα. Επειδή ο ίδιος δεν χάρηκε αυτές τις δυνατότητες ως παιδί, έβγαλε σε εμένα το απωθημένο του. Δεν ξέρω βέβαια αν είχε άλλα σχέδια για μένα (μπορεί να με ήθελε δικηγόρο, για παράδειγμα) αλλά έτσι κι αλλιώς με αυτή την τακτική του δεν γινόταν να μην ασχοληθώ με κάποιου είδους τέχνη.\nΣυνάντησες σπουδαίους δασκάλους και τι έμαθες από αυτούς;\n* Θεωρώ δασκάλους μου δυο-τρεις ανθρώπους που μου έθεσαν κάποια ερωτήματα στα οποία ενέδωσα και αποφάσισα να δώσω απαντήσεις. Ίσως να πέρασα από τα χέρια και άλλων δασκάλων που να μην ήμουν έτοιμη να καταλάβω τι εννοούσαν. Εκτιμώ πάντως εκ των υστέρων την προσφορά τους και προσπαθώ να θυμηθώ τι ακριβώς έλεγαν, τι εννοούσαν, ποια ήταν η σκέψη τους.\n* Σπούδαζα ελληνική φιλολογία πριν από το θέατρο και ήμουν τα πρώτα χρόνια τρομερά αφοσιωμένη. Μου άρεσαν πολύ οι σπουδές μου μέχρι ένα σημείο. Πάντως έχει τόσο άμεση σχέση με το θέατρο που συνέχισα και τελείωσα τις σπουδές μου. Μου άρεσε πολύ κιόλας που έπρεπε να ασχοληθώ με κάτι τόσο πρακτικό γιατί με οργάνωνε και με ηρεμούσε.\nΠαρατηρείς γύρω σου; Έχει σημασία για τον καλλιτέχνη να παρατηρεί;\n* Προσπαθώ. Είμαι μοναχοπαίδι. Το αναφέρω αυτό γιατί έχω περάσει πολλές ώρες παρατηρώντας λόγω μοναξιάς. Τελευταία παρατηρώ τις φωνές των ανθρώπων. Ο καλλιτέχνης πρέπει να παρατηρεί γύρω του και συνέχεια μέσα του, τον εαυτό του. Αυτό είναι και το δύσκολο.\nΕίσαι από τα ιδρυτικά μέλη του «Baumstrasse / Δρόμος με Δέντρα». Με ποιους στόχους ξεκίνησε αυτός ο μη κερδοσκοπικός οργανισμός και ποιες είναι οι δράσεις σας;\n* Μαζί με τη Μάρθα Φριντζήλα, τον Βασίλη Μαντζούκη και τον Δημήτρη Αγαρτζίδη δημιουργήσαμε το χώρο «Baumstrasse / Δρόμος με Δέντρα». Είναι ένας χώρος όπου μπορούμε να ερευνήσουμε σε βάθος το θέατρο, χωρίς περιορισμούς, να ακούσουμε μουσικές σπάνιες από ξεχωριστούς μουσικούς, να προχωρήσουμε στον εκπαιδευτικό τομέα που μας αφορά ιδιαίτερα σε πολλούς τομείς της τέχνης και με δυο λόγια είναι ένας χώρος όπου κάνουμε πράξη τα όνειρά μας. Εκεί στεγάζονται οι παραστάσεις του θιάσου Δρόμος με Δέντρα, γίνονται μουσικές δοκιμές αυτοσχεδιαστικής, και όχι μόνο, μουσικής, γίνονται εργαστήρια υποκριτικής, φωνής, φωτογραφίας και κίνησης και πολλές άλλες δράσεις που θα φανερωθούν στην πορεία.\nΤι είναι πιο ωραίο, όταν στη σκηνή υποδύεσαι ένα χαρακτήρα ή όταν κατά τη διάρκεια των δοκιμών ερευνάς ένα χαρακτήρα;\n* Δύσκολη ερώτηση. Στη διάρκεια της πρόβας θέτεις συνεχώς θέματα και προσπαθείς να τα δοκιμάσεις όλα στο 100% για να δεις τι ισχύει, τι είναι αληθινό, τι είναι ευκολία, τι βοηθά και τι όχι. Στη σκηνή πια πρέπει να βρεις την ελευθερία μέσα από τον περιορισμό ενός σχεδιάσματος, μιας απόφασης, μιας ερμηνείας. Στην παράσταση με συγκινεί ο τρόπος που ο ηθοποιός κάθε μέρα κάνει το καλύτερο που μπορεί.\nΠόσο ενδιαφέρον και δημιουργικό είναι οι πρόβες των παραστάσεων να πραγματοποιούνται παρουσία κοινού;\n* Όταν εργάζεσαι σε ένα κείμενο και εφόσον το επιλέξεις, έρχεται μια στιγμή που μπαίνουν στην πρόβα πρόσωπα που δεν τα έχεις συνηθίσει. Αυτό αυτόματα ταράσσει την ισορροπία της ομάδας. Είναι αντικειμενικό ένα υποκειμενικό κατασκεύασμα; Έχει σημασία η αντικειμενικότητα; Μπορώ να καταλάβω ποια είναι χρήσιμη παρατήρηση και ποια όχι; Παραείμαι ευάλωτος; Έχω ψυχραιμία απέναντι στην κριτική; Πολλοί μεγάλοι σκηνοθέτες δεν ανοίγουν τις πρόβες τους. Εγώ ακόμα δεν μπορώ να έχω μια σαφή θέση. Με δυσκολεύει ακόμα αυτή η συνθήκη, αλλά καταλαβαίνω ότι βοηθά στη διαδικασία του να μη σταματάς να εξελίσσεις αυτό που κάνεις σε κανένα στάδιο της θεατρικής λειτουργίας, είτε πρόκειται για παράσταση, είτε για πρόβα.\nΤι πιστεύεις πως έχει διαμορφώσει την προσωπικότητά σου;\n* Οι γονείς μου αναπόφευκτα, ο Δημήτρης, ο Κρατήρας τότε- ο παλιός μας χώρος, και η ομάδα μας.\n* Η Οδύσσεια.\nΗ υποκριτική είναι θέμα τεχνικής, ταλέντου ή σκληρής δουλειάς;\n* Πολύ δύσκολη ερώτηση. Θα προσπαθήσω να απαντήσω όσο πιο προσωπικά μπορώ. Πιστεύω στη σκληρή δουλειά. Βλέπω όμως και ανθρώπους που ξεχωρίζουν, που έχουν ένα ειδικό βάρος που μπορεί κάποιος άλλος να μην το έχει. Δίνει τρομερή ορμή η ύπαρξη ταλέντου γιατί δίνει μια δύναμη στον άνθρωπο που διαισθάνεται ή ξέρει πως είναι ταλαντούχος. Όμως πιστεύω ότι το μυαλό -το να είσαι ξύπνιος- είναι ο σύμμαχος του ηθοποιού. Να καταλάβεις αρχικά τι σου συμβαίνει, να ξέρεις και να μεθοδεύεις τα θέματά σου, να κάνεις συγκεκριμένες σκέψεις, να μπορείς να έχεις την εποπτεία ενός σχεδιασμού για να μπορέσεις εν τέλει να κινηθείς ελεύθερα μέσα σε αυτόν. Εξυπνάδα θεωρώ την τεχνική, τη συνειδητοποίηση ότι απαιτείται τρομερή δουλειά και το ήθος.\nΗ διαδικασία της διδασκαλίας, με την οποία επίσης ασχολείσαι, τι σου προσφέρει;\n* Είναι το καλύτερο πράγμα που μου συμβαίνει παράλληλα με το θέατρο. Πρέπει να παρατηρείς και να παρατηρείσαι συνεχώς. Πρέπει να μεθοδεύσεις και να κατανοήσεις ο ίδιος για να βοηθήσεις ένα νέο άνθρωπο που ασχολείται ή θέλει να ασχοληθεί με το θέατρο. Χρειάζεται να μπεις στο μυαλό του και στον κόπο του, όσο σου επιτρέπεται βέβαια. Αγαπάω πραγματικά αυτή τη διαδικασία. Ήμουνα τυχερή και έχω γνωρίσει καταπληκτικά νέα παιδιά, που έχουν κατανοήσει ότι δεν γίνεται να ασχοληθείς με το θέατρο και να μην αλλάξει η ζωή σου. Λυπάμαι και θυμώνω πολύ από την άλλη (αλλά μαθαίνω να το ελέγχω) όταν συναντάω παιδιά που δεν το θέλουν αρκετά και περιμένουν από τον άλλο να τα παρακινήσει. Όταν εγώ δηλαδή θέλω περισσότερο από αυτούς.\n* Να βλέπω θέατρο, το Baumstrasse, το κολύμπι.\nΗ Ηλέκτρα του Ευριπίδη είναι, τελικά, μια τραγωδία για την εκδίκηση;\n* Η Ηλέκτρα ψάχνει να δικαιωθεί, είναι καρφωμένη στην εκδίκηση αλλά όταν αυτή έρχεται δεν τη λυτρώνει. Και νομίζω ότι το ξέρει αυτό. Δεν υπάρχει happy end γιατί ακόμα κι αν αποδίδεται δικαιοσύνη από τον β’ διαλογής θεό και ανακοινώνεται η μελλοντική αθώωση του Ορέστη και ο γάμος της Ηλέκτρας με το αρχοντόπουλο Πυλάδη, έχουμε παρόλα αυτά σαν θεατές και σαν αναγνώστες την εντύπωση ότι κάτι δεν πάει καλά. Κανείς δεν χαίρεται με αυτό το happy end.\nΠοια θεατρικά έργα προτιμάς, αυτά που σε ηρεμούν ή αυτά που σε βασανίζουν;\n* Τα θεατρικά έργα που μου αρέσουν είναι αυτά που επειδή σε βασανίζουν σε ηρεμούν. Και νομίζω αυτά είναι τα ωραία έργα.\nΠώς προσεγγίζεις ένα ρόλο που είναι μακριά από το δικό σου χαρακτήρα;\n* Στέκομαι στο κείμενο. Προσπαθώ να κατανοήσω όσο γίνεται περισσότερο γιατί από τη μία σκέψη πάει στην άλλη, τι σημαίνουν οι λέξεις, πώς θα κατανοήσω πέρα από αυτό που νομίζω πως κατάλαβα. Έτσι σιγά σιγά δανείζω το μυαλό μου για να φτιάξει αυτές τις σκέψεις και μετά το σώμα, τη διαίσθησή μου.\n* Οι γάτες μου πάρα πολύ με κάνουν και γελάω. Μου προκαλεί τρομερή θλίψη η μιζέρια.\n* Να συνεχίζω να δουλεύω με ανθρώπους που εκτιμώ και θαυμάζω.\nΗ οικονομική κρίση μπορεί να έχει και θετικό πρόσωπο;\n* Αν θελήσει κάποιος, μπορεί να δώσει και θετικό πρόσωπο. Δεν ξέρω αν πραγματικά ο καθένας είναι έτοιμος να αναθεωρήσει τη ζωή του. Είναι τρομερά επίπονη διαδικασία. Και πολιτικά και κοινωνικά και ατομικά. Τότε μόνο θα μπορούσε να έχει θετικό πρόσημο η κρίση. Μεγαλώνοντας στην επαρχία έβλεπα χρόνια ολόκληρα την αγροτική καλλιέργεια της περιοχής να πηγαίνει στη χωματερή λόγω επιδοτήσεων, για παράδειγμα. Πόσο εύκολο είναι γενιές ολόκληρες πολιτικών και πολιτών να παραδεχθούν αυτό το τραγικό λάθος που οδήγησε στην καθίζηση την ελληνική επαρχία και να διορθωθεί μια τόσο καταστροφική πολιτική; Και χρησιμοποιώ αυτό σαν παράδειγμα. Ανάλογο έγκλημα συντελέστηκε και συντελείται στην παιδεία. Πώς αλλάζει η νοοτροπία, το θέλω ενός λαού; Ίσως η οικονομική κρίση να εξαναγκάσει σε προβληματισμούς αλλά δεν θεωρώ πως ένας προβληματισμός που ξεκινά από οικονομικούς παράγοντες θα καταλήξει σε γόνιμα συμπεράσματα αναγκαστικά.\n* Θα επαναλάβουμε στο Βaumstrasse την «Παγκόσμια ιστορία της αϋπνίας» από το τέλος Οκτωβρίου. Μια παράσταση πάνω σε διηγήματα του Χόρχε Λουίς Μπόρχες που παρουσιάσαμε για λίγες παραστάσεις πέρυσι και ανυπομονώ. Θα αφηγηθούμε έξι διηγήματα του Μπόρχες, ένα αιώνιο work in progress…\n* Μου φάνηκε ένα μεσημέρι που οδηγούσα στο κέντρο ότι οι οδηγοί ήταν ανησυχητικά ήσυχοι.\n* Η καλύτερη. Τα κατοικίδιά μου είναι οι γάτοι μου, ο Μάρκος και ο Πολυδούρης!\n* H φωτογράφηση πραγματοποιήθηκε στο διατηρητέο βιοτεχνικό κτήριο του Βaumstrasse, Σερβίων 8, στο Βοτανικό.


Ομιλία Γιάννη Οικονόμου στην εκδήλωση του Πνευματικού & Διοικητικού Κέντρου της Ι.Μ. Φθιώτιδας | Λαλιά\nΟμιλία Γιάννη Οικονόμου στην εκδήλωση του Πνευματικού & Διοικητικού Κέντρου της Ι.Μ. Φθιώτιδας\n«Η στάση της Εκκλησίας ήταν γενναία και ο Μητροπολίτης προσωπικά έδωσε το παράδειγμα. Είναι πολύ σημαντική η σημερινή μέρα.Η τεχνολογία και η καινοτομία συναντούν τη φιλανθρωπία και την πρόνοια. Στη Φθιώτιδα έχουμε δομές που λειτουργούν με υποδειγματικό τρόπο. Η προσφορά και η δωρεά θα ενσωματωθούν σε ένα σύστημα κοινωνικής βοήθειας. Ο Μητροπολίτης έχει καταφέρει να κάνει τους ανθρώπους να μην αισθάνονται πολίτες δεύτερης κατηγορίας».\nΜήνυμα Γιάννη Οικονόμου για την 47η επέτειο αποκατάστασης της Δημοκρατίας\nΑντιπλημμυρικά έργασε 15 ρέματα των Τρικάλων ...


Γηγενής ποικιλία της Ηπείρου, με ευχάριστη οξύτητα, μαλακές τανίνες και αρωματικές νότες πιπεριών. Rossiu di Munte σημαίνει "κόκκινο του βουνού" στη τοπική βλάχικη διάλεκτο. Κρασί με διαυγές κόκκινο χρώμα και με εντυπωσιακό αρωματικό μπουκέτο, στο οποίο κυριαρχούν οι νότες φρεσκοτριμένου πιπεριού. Έχει καλή οξύτητα και στρογγυλές μαλακές ταννίνες που σβήνουν ήρεμα στον ουρανίσκο. Ελαφρύ και αρμονικό, διακρίνεται για την πιπεράτη επίγευσή του.\nΕλληνική Ποικιλία Βλάχικο


Συναυλία Παιδικών Χορωδιών στον «Αριστοτέλη» – ΦΣΦΑ – Φιλεκπαιδευτικός Σύλλογος Φλώρινας "Ο Αριστοτέλης"\n12 Απριλίου 2016 11 Απριλίου 2016 από admin\nΗ Παιδική Χορωδία «Δημήτρης Λιώτσης» του Φ.Σ.Φ. «Ο Αριστοτέλης» με τα Τμήματα της Παιδικής Χορωδίας και τα Τμήματα Προχορωδίας I και ΙΙ και η Παιδική Χορωδία «Diapason» του Συλλόγου Φίλων του Ωδείου «Αριστοτέλης» Νάουσας, παρουσιάζουν χορωδιακά τραγούδια στην αίθουσα Θεάτρου του Φ.Σ.Φ. «Ο Αριστοτέλης» το Σάββατο 16 Απριλίου 2016 στις 8.00 το απόγευμα. Είσοδος ελεύθερη.\n2. Syahamba – We are marching\nΠαραδοσιακό Ν. Αφρικής – Ζουλού\nΣτίχοι – Μουσική: Γ. Σακελλαρίδης\n1. Kusimama – Stand Tall


Ολυμπιακός Σαβαλίων: Έπιασε δουλειά ο Ανδριόπουλος (φωτορεπορτάζ) - Ilia.news\nΟλυμπιακός Σαβαλίων: Έπιασε δουλειά ο Ανδριόπουλος (φωτορεπορτάζ)\n“Πρώτη μέρα στη δουλειά” για τον Θοδωρή Ανδριόπουλο στα Σαβάλια σήμερα το απόγευμα. Πριν από λίγο, ο έμπειρος τεχνικός, ολοκλήρωσε την πρώτη του προπόνηση με τους Ερυθρόλευκους του Δήμου Ήλιδας, μπαίνοντας κατευθείαν στα… βαθιά. Εξάλλου χρόνος δεν υπάρχει και την Κυριακή στη Γαστούνη περιμένει ο Αίας, σε ένα παιχνίδι όπου ο Ολυμπιακός θέλει την επιστροφή στις νίκες, ώστε να παραμείνει σε τροχιά Πλέι Οφ.\nΤον Θοδωρή Ανδριόπουλο και τον Ερνέστο Λυμπέρη, υποδέχθηκαν η πρόεδρος Πόπη Σπυροπούλου και το Δ.Σ. του Ολυμπιακού Σαβαλίων. Ήδη από χθες το βράδυ είχε επέλθει συμφωνία και με τον Λυμπέρη, ο οποίος είχε την πρώτη συνάντηση με τον Ανδριόπουλο, προκειμένου να τον ενημερώσει και να καταρτίσουν το πρόγραμμα των προπονήσεων.\nΟ Ανδριόπουλος, έδωσε από την πρώτη μέρα έμφαση στην τακτική, θέλοντας με το… καλημέρα να μεταδώσει στους παίκτες του αυτά που ζητάει και θέλει να δει μέσα στο γήπεδο. Τακτική άμυνας, ασκήσεις κυκλοφορίας της μπάλας στο κέντρο του γηπέδου, οργάνωση του πρέσινγκ, αλλά και δίτερμα, στο οποίο όλα μαζί αυτά έπρεπε να γίνουν από τις δυο αντίπαλες ομάδες. Πράγματα φυσικά τα οποία είναι αδύνατον να γίνουν από τη μια στιγμή στην άλλη, αλλά σε κάθε περίπτωση βασικοί άξονες όπως η αγωνιστική πειθαρχία, οι αποστάσεις των γραμμών και οι προσανατολισμοί, είναι αυτά που από σήμερα αρχίζουν να μπαίνουν σε εφαρμογή.\nΠροηγούμενο άρθροΜε το Πάνο Θεοδωρακόπουλο η Παρασκευή Κουμπαρούλη\nΕπόμενο άρθροΜικτές Ηλείας: Βαριές ήττες για την Ηλεία σε αδιάφορα ματς


Γαλάτσι σφραγίδες, Σφραγίδες Γαλάτσι\nΣτα δικά μας μηχανήματα αλλά και με μεγάλη - πολύχρονη εμπειρία, φροντίδα και υπευθυνότητα κατασκευάζουμε τις επαγγελματικές σας ξύλινες ή αυτόματες σφραγίδες σε χαμηλή τιμή - εξαιρετική ποιότητα στο Γαλάτσι - Αθήνα.\nΔήμος Γαλατσίου, Αθήνα Γαλάτσι\nαπό το Γαλάτσι άνω των 9 ευρώ στην καθαρή τιμή (χωρίς ΦΠΑ) Προκαταβολική κατάθεση μόνο κόστους παραγγελίας σε σφραγίδες ή πληρωμή\nΕντελώς Δωρεάν η παράδοση - παραλαβή για παραγγελία της σφραγίδας σας από το Γαλάτσι. Χρέωση μόνο αντικαταβολής αν δεν προτιμήσετε να κάνετε κατάθεση συνολικού κόστους\nγια την άμεση αντικατάσταση της σφραγίδας σας χωρίς καμία επιπλέον χρέωση ή επιβάρυνση στην τιμή της. Η παράδοση σφραγίδων στο Γαλάτσι είναι δωρεάν.\nμε εντελώς δωρεάν μεταφορά και παράδοση της παραγγελίας σας σε σφραγίδες στο Γαλάτσι αλλά και σε όλη την Αθήνα χωρίς κανένα επιπλέον κόστος.\nχωρίς ελάχιστο όριο στην τιμή της αυτόματης ή ξύλινης σας σφραγίδας για αποστολές στο Γαλάτσι αλλά και σε όλη την Αθήνα.


rear window: Roman's baby\nΤα προβλήματα του σπουδαίου σκηνοθέτη Ρόμαν Πολάνσκι δεν λένε να λάβουν τέλος. Εγκλωβισμένος ακόμη στην Ελβετία - ευτυχώς εκτός φυλακής πια- περιμένει -στωικά φαντάζομαι , τόσα έχει τραβήξει στη ζωή του- αν θα εκδοθεί ή όχι στις Η.Π.Α.\nΠιστεύω ότι όλοι οι σινεφίλ έχουμε τουλάχιστον μία αγαπημένη ταινία του Πολάνσκι. Για να είμαι ειλικρινής προσωπικά δεν μπορώ να διαλέξω μόνο μία. Αλλά αν με στριμώχνατε κι απαιτούσατε να απαντήσω με μία μόνο ταινία , ε , μάλλον τότε θα διάλεγα την περίφημη ταινία του ''Το μωρό της Ρόζμαρι'' !\nΕίναι, πιστεύω, καθολικά αποδεκτό το γεγονός ότι ''Το μωρό της Ρόζμαρι'' παραμένει ακόμα και στις μέρες μας μια σπουδαία ταινία τρό μου. Υπάρχουν δύο στοιχεία που κάνουν ιδιαίτερη εντύπωση σ'αυτήν την ταινία. 1) Δεν δείχνει τρομακτικά πράγματα , οι σκηνές που σε κάνουν να πηδάς από φόβο στον καναπέ είναι ελάχιστες , δεν δείχνει αλλά νιώθεις , συνέχεια νιώθεις έναν απόκοσμο τρόμο. 2) Η αμφισημία της. Τελικά τι συμβαίνει; Όντως η Ρόζμαρι έζησε όσα πιστεύει ότι έζησε ή απλά η εγκυμοσύνη ξεσκέπασε μια υποβόσκουσα ψυχική διαταραχή;\nΌλοι κι όλα δεν είναι (ή μήπως απλά είναι) ό,τι δείχνουν. Το κτίριο είναι εντυπωσιακό αλλά έχει κακή φήμη* , ο σύζυγος , η γκροτέσκα γειτόνισσα , ο γιατρός , η κρυμμένη ντουλάπα...\nΗ Mia Farrow πιθανόν να έκανε την καλύτερη ερμηνεία της καριέρας της ως φρεσκοπαντρεμένη , χαρωπή Ρόζμαρι που αργά αλλά σταθερά μεταμορφώνεται σε μια στοιχειωμένη , ολότελα μπερδεμένη σκιά του εαυτού της.\nΙδιαίτερη μνεία πρέπει να γίνει στη μουσική επένδυση της ταινίας από τον Πολωνό μουσικό Κρίστοφ Κομέντα , με τον οποίο συνεργάστηκε αρκετές φορές ο Ρομάν.\nΑλλά το θέμα μας σήμερα είναι ο Ρομάν. Έκανε ό,τι έκανε πριν από τόσα χρόνια -κατακριτέο ναι- αλλά αυτόν δεν επηρεάζει την καλλιτεχνική του αξία . Για μένα θα είναι πάντα από τους πιο ιδιοφυείς σκηνοθέτες. Υπάρχουν πολλοί που κρίνουν έναν καλλιτέχνη από την προσωπική του ζωή. Κι υπάρχει το ερώτημα πώς ξεχωρίζεις τον άνθρωπο από τον καλλιτέχνη. Κάποτε ρώτησα μια φίλη γιατί δεν της αρέσει ο Woody Allen και μού απάντησε ότι τον απεχθανόταν γι'αυτό που είχε κάνει στην Mia (την ξέρετε φαντάζομαι την ιστορία). Τη ρώτησα πάλι τι γνώμη είχε για τις ταινίες του Woody και μού επανέλαβε την πρώτη της απάντηση. Πράγμα που σήμαινε ότι γι'αυτήν ο Woody δεν είχε καμία αξία ως καλλιτέχνης από τη στιγμή που τα έφτιαξε με την 17χρονη θετή του κόρη -ναι ξέρω , δεν ακούγεται και τόσο καλό. Το θέμα είναι ότι οι καλλιτέχνες έχουν μια προσωπική -πολύ προσωπική- ζωή που τις περισσότερες φορές δεν γνωρίζουμε και ίσως δεν χρειάζεται να γνωρίσουμε. Θέλω να πω ότι δε χρειάζεται κάθε φορά να τρέχω στο αστυνομικό τμήμα της περιοχής του κάθε καλλιτέχνη να δω αν έχει κάνει κάτι ''κακό'' για να αποφασίσω αν θα μού αρέσει ή όχι. Αν η δουλειά του , το έργο του μού αρέσει τελείωσε η υπόθεση. Το αν ο Ρομάν έκανε έρωτα πριν από 30 τόσα χρόνια με μια 13χρονη - υπόθεση πολύ σκοτεινή - δεν μειώνει την αξία του ως τον σκηνοθέτη που μας έδωσε την ''Chinatown'' , την ''Αποστροφή'' , τη ''Νύχτα των Βρυκολάκων'' , τον ''Ένοικο'' , το ''Cul de sac'' κλπ. Έτσι δεν είναι;\n* Στην είσοδο του κτιρίου Dakota όπου γυρίστηκε ''Το μωρό της Ρόζμαρι'' δολοφονήθηκε χρόνια αργότερα ο John Lennon!\nΑναρτήθηκε από crispy στις 10:31 μ.μ.\nΕτικέτες Αμερικάνικος κινηματογράφος μέχρι το 1970, Roman Polanski\nφοβερή ταινία, αλλά έχω να τη δω από τότε! Εμένα από τις πιο αγαπημένες είναι η 9η πύλη.\nΟσο για το τι έκανε πριν 30 χρόνια, όσο κατακριτέο και να είναι, κάπου υπάρχει και κάθαρση μετά από τόσο καιρό. Στο κάτω κάτω η ίδια η παθούσα, 40 χρόνων και βάλε τώρα, είναι η μόνη που δικαιούται πλέον να ζητάει την καταδίκη του, αν την επιθυμεί η ίδια τότε ΟΚ, αλλά σε καμμια περιπτωση ένα απροσωπο δικαστικκό σύστημα δεν μπορεί να έχει το λόγο.\nΟσο για τον Γούντυ Αλλεν, από τη στιγμή που έγινε συναινετικά (αν έγινε, γιατί δεν ξέρω) δεν νομίζω καν να τίθεται θέμα ηθικής, στο κάτω κάτω θετή ήταν η κόρη του, όσο και αν αυτό είναι προκλητικό για τα χρηστά οικογενειακά μας ήθη.\nΓια μένα δεν διαφέρουμε από τους φανατικούς ισλαμιστές αν επεμβαίνουμε στις ερωτικές σχέσεις (πάντα συναινετικές εννοείται) άλλων ανθρώπων, αν αυτές δεν ταιριάζουν με την τρέχουσα (πάντα υποκριτική) ηθική\n28 Απριλίου 2010 - 9:59 π.μ.\nΥπογειος τρομος by Polanski. Μεσα στις τρεις κορυφαιες του για μενα, μαζι με την υπεροχη, μοναδικη «Chinatown» και τον εφιαλτικο, ντελιριακο «Ενοικο». Αν και οπως εχω ξαναπει ολες οι ταινιες του ειναι εκπληκτικες με εξαιρεση 1-2 που γυρισε για χαβαλε.\nΟσο για αυτο που εκανε στο παρελθον, ανοιγεις μεγαλη κουβεντα, οπου απο τη μια σαφως και ο χαρακτηρας και η ζωη των καλλιτεχνων ΔΕΝ πρεπει να επηρεαζουν την καλλιτεχνικη τους αξια και την δικη μας κριση ως προς αυτην, αλλα απο την αλλη, οσο κι αν αγαπαμε τον Πολανσκι (τον Αλεν και τον καθε καλλιτεχνη) δεν μπορουμε να ζηταμε απο την δικαιοσυνη να κανει τα στραβα ματια σε μια τετοια ιστορια.\nΚαι εδω επιτρεψε μου να κατακρινω τους συναδελφους του Πολωνου σκηνοθετη που εβγαλαν κοινη γραμμη υπερασπισης του Πολανσκι ζητωντας απο την Δικαιοσυνη να τον αφησει στην ησυχια του. Διαφωνω καθετα με αυτη την κινηση.\nΚαι επιτρεψε μου επισης... αλλο το "...εκανε ερωτα με μια 13χρονη" που γραφεις, με το "υποχρεωσε μια 13χρονη να κανει χρηση ναρκωτικων ουσιων και την βιασε" για το οποιο κατηγορειται...\nΑν και η ιδια η γυναικα (πλεον) δηλωσε πριν απο μερικα χρονια οτι δεν ενδιαφερεται να κυνηγησει δικαστικα τον Πολανσκι μιας και αρκετο διασυρμο υπεστη και μονο με την κοινοποιηση της ιστορια, εν τουτοις η ιδια η δικαιοσυνη θα πρεπει να αποτανθει για το εαν ειναι ενοχος και εαν θα πρεπει (και τινι τροπο) να πληρωσει για την ενοχη του..\nΥσ.: Μην ξεχναμε πως οι περισσοτεροι (στην συντριπτικη τους πλειοψηφια) καλλιτεχνες μια καποια τρελα την κουβαλανε. Και επισης οι προτιμησεις τους και οι ιδιαιτεροτητες τους αγγιζουν πολλες φορες τα ορια της διαστροφης.. Ομως ανεξαρτητα ολων αυτων εμεις (θα πρεπει να) αγαπαμε εναν σκηνοθετη/ηθοποιο/μουσικο/αθλητη κλπ, για αυτα που μας προσφερει καλλιτεχνικα και οχι για το τι ανθρωπος ειναι. Ο συνδυασμος βεβαια των δυο ειναι ιδανικος, αλλα που...\nblackened και μένα μου αρέσει πολύ η ''9η πύλη'' και γενικά μου αρέσει πολύ όταν ο Πολάνσκι πιάνει τα μεταφυσικά.\nΑπ'ότι είχα διαβάσει η παθούσα ήθελε να βάλει τέλος στην ιστορία αφού την αποζημίωνε μ'ένα διόλου ευκαταφρόνητο ποσό ο σκηνοθέτης -κι απ'όσο είχα μάθει ο σκηνοθέτης ''σφύριζε αδιάφορα''!.\nΣτην υπόθεση του Allen δεν τίθεται θέμα νομικής φύσης αλλά έχω μια φίλη που το είχε πάρει...φεμινιστικά κι ακόμα και τώρα αρνείται να δει ταινίες του!\nmike από όσα έχω διαβάσει -χωρίς να απενοχοποιώ τον Πολάνσκι- η μικρή είχε βρεθεί όχι τυχαία - με τη συναίνεση και της μητέρας της- σε εκείνο το πάρτι - είναι να αναρωτιέται κανείς πώς βρέθηκε ένα 13χρονο στο σπίτι του Τζακ εκείνο το βράδυ.\nΌπως σου είπα δεν απενοχοποιώ τον σκηνοθέτη, προφανώς δεν είναι άμοιρος ευθυνών.\nΤο υστερόγραφό σου έχει ενδιαφέρον. Πού βάζουμε όριο όσον αφορά στο πόσο μας επηρεάζει η ιδιωτική ζωή ενός καλλιτέχνη; Αν το καλοσκεφτείς πόσα πραγματικά ξέρουμε για αγαπημένους συγγραφείς , ζωγράφους , σκηνοθέτες , ηθοποιούς; Είναι ωραίο να βλέπεις κάποιους από αυτούς να ζουν μια ήρεμη οικογενειακή ζωή όπως πχ ο αείμνηστος Πωλ Νιούμαν ή η Μέρυλ Στριπ. Από την άλλη , ένας καλλιτέχνης που ζει πέρα από τα όρια μιας φυσιολογικής ζωής για κάποιο λόγο γοητεύει περισσότερο.\nΚαλό βράδυ blackened & mike κι ευχαριστώ πολύ που συμμετείχατε στη μικρή μας συζήτηση.\nΘα συμφωνήσω με τον Mike, οτι η δικαιοσύνη πρέπει να κυνηγάει τέτοιες ιστορίες, ανεξαρτήτως ονόματος και "σπουδαιότητας". Εγώ πιστεύω οτι ο Roman την έκανε την κουτσουκέλα του (για να το θέσω ευγενικά), αλλά αυτό δε μειώνει καθόλου στα μάτια μου το εκπληκτικό έργο του.\nΕγώ μάλλον προτιμώ τις πιο παλιές του ταινίες (Repulsion, Locataire, Knife in the water, κτλ...), κι όταν λέμε προτιμώ, εννοώ οτι αυτές παίρνουν βαθμολογία 9,9, ενώ οι άλλες 9,8.\n17 Αυγούστου 2010 - 12:18 μ.μ.\ncurious διάβασα τις προάλλες ότι οι ελβετικές αρχές τελικά δεν θα τον εκδώσουν στις ΗΠΑ.\nΤο Repulsion από τότε που το είδα πρώτη φορά μ'έχει στοιχειώσει!\n17 Αυγούστου 2010 - 2:17 μ.μ.


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 16 Δεκ 2010\nΜετατροπή σε ΠΑΕ και μεταγραφές, οι στόχοι της Κορίνθου\nΗ σχετική ανακοίνωση του ΤΑΠ Κόρινθος, αναφέρει:\n1) Έγινε σήμερα το μεσημέρι η συνέντευξη Τύπου του προέδρου του ΤΑΠ ΠΑΣ ΚΟΡΙΝΘΟΣ Σωτήρη Μαυρονάσιου που μίλησε για όλους και για όλα. Αναφέρθηκε στην μέχρι τώρα πορεία της ομάδας και έδωσε μεγάλη έμφαση στις αποφάσεις για την υπόλοιπη χρονιά.\nΑΜΕΣΟΙ ΣΤΟΧΟΙ:i. Μετατροπή του ΤΑΠ σε ΠΑΕ, με μετοχικό κεφάλαιο 200.000€ που θα οριστικοποιηθεί στην Γενική Συνέλευση που θα γίνει στις 22/12/2010\nii. Ενίσχυση της ομάδας στην μεταγραφική περίοδο του Ιανουαρίου\niii. Έκκληση στον κόσμο να συμπαρασταθεί στην προσπάθεια της ομάδας για άνοδο στην Β΄ Εθνική\niv. Ενεργοποίηση της ερασιτεχνικής ομάδας με την δημιουργία ακαδημιών και ερασιτεχνικής ομάδας που θα συμμετέχει στα αντίστοιχα πρωταθλήματα.\nv. Αξιοποίηση του γηπέδου Συνοικισμού βελτιώνοντας τις υπάρχουσες εγκαταστάσεις, για την καλύτερη λειτουργία της ομάδας.\n2) Οι ποδοσφαιριστές Γιαννούλης Δ. και Σεντεμέντες Ι. που είχαν δοθεί δανεικοί από τον ΑΣΤΕΡΑ ΤΡΙΠΟΛΗΣ, έλυσαν τα συμβόλαια τους και επέστρεψαν στον ΑΣΤΕΡΑ ΤΡΙΠΟΛΗΣ.\n3) Και για αυτή την χρονιά επίσημος υποστηρικτής της ομάδας θα είναι τo SPORT CAMP κέντρο άθλησης και αναψυχής στο Λουτράκι. Η συνεργασία με το εν λόγω αθλητικό κέντρο θα επεκταθεί περαιτέρω και σε επίπεδο ακαδημιών, διοργάνωση αγώνων και άλλων αθλητικών εκδηλώσεων. Το ΤΑΠ ΠΑΣ ΚΟΡΙΝΘΟΣ ευχαριστεί το αθλητικό κέντρο SPORT CAMP και ιδιαίτερα τον κ. Σ. Καραβούλη.\nΠρόγραμμα Χριστουγεννιάτικων Εκδηλώσεων 2010 του Δήμου Ξυλοκάστρου\nΗ βράβευση των επιτυχόντων μαθητών σε ΑΕΙ ΤΕΙ του 2010 από τον Δήμο Ευρωστίνης\nΗ βράβευση των επιτυχόντων μαθητών στα Ανώτατα και Ανώτερα Εκπαιδευτικά Ιδρύματα, έτους 2010,με καταγωγή από τον Δήμο Ευρωστίνης θα γίνει την Τετάρτη 29 Δεκεμβρίου 2010, ώρα 20.00, στο Πνευματικό Κέντρο Δερβενίου.\nNέα ειδική συνεδρίαση τη Δευτέρα στο Δ. Σ. Ξυλοκάστρου\nΤην Δευτέρα 20 Δεκεμβρίου 2010 και ώρα 19,00΄, στην αίθουσα συνεδριάσεων του Κέντρου Νεότητας Ξυλοκάστρου, θα πραγματοποιηθεί (ειδική) συνεδρίαση του Δημοτικού Συμβουλίου με μοναδικό θέμα ημερήσιας διάταξης το εξής:\n-Έκθεση πεπραγμένων Δημοτικής Αρχής έτους 2009.\nκ. «Καλλικράτη» κάνε λίγο κράτει… μην είσαι τόσο φαταούλας!\nΑυτές τι ημέρες που οι πόλεις και τα χωριά της Κορινθίας και όχι μόνο, δέχονται ληστρικές επιδρομές εγκληματικών στοιχείων, αποφασίστηκε από τους κυβερνώντες με Υπουργική Απόφαση που δημοσιεύθηκε στο Φ.Ε.Κ , η κατάργηση σε όλη την χώρα 296 αστυνομικών σταθμών.\n"Είναι δυνατόν ο Πρωθυπουργός της Ελλάδας να τολμά να μας κοροϊδεύει;"\nΔιαμαρτυρία της Ένωσης Θυμάτων Καλαβρυτινού Ολοκαυτώματος για τις γερμανικές αποζημιώσεις\nΗ Επιστολή διαμαρτυρίας της Ένωσης Θυμάτων Καλαβρυτινού Ολοκαυτώματος για το θέμα των γερμανικών αποζημιώσεων έχει ως εξής:\n"Κύριε Πρόεδρε, αξιότιμοι συμπατριώτες.\n67 ολόκληρα χρόνια έχουν περάσει από την αποφράδα ημέρα της 13-12-1943. Οι περισσότεροι από εμάς δεν είχαν γεννηθεί ακόμα, μα και όσοι γεννηθήκαμε έχουμε γεράσει και περιμένουμε ακόμα δικαίωση από ποιούς άλλους;\nΑπό τους συμπατριώτες μας. Από την Ελλάδα μας. Οι νεκροί μας δεν γυρίζουν πίσω.Όσα και να λέγονται από την επίσημη τωρινή Γερμανία, το ξέρουμε όλοι, ότι είναι «προφάσεις εν αμαρτίαις». Ροκανίζουν το χρόνο την ανοχή όλων υμών.\nΓιατί τους το επιτρέπετε;".\nΚωστής Χατζηδάκης στο newsbomb: «Δεν θα κάνω μηνύσεις»\nΚαλά στην υγεία του είναι ο βουλευτής της Ν.Δ. Κωστής Χατζηδάκης, μετά την άγρια επίθεση που δέχθηκε χθες στο κέντρο της Αθήνας από αγνώστους, στο πλαίσιο της πορείας.\nΣε τηλεφωνική επικοινωνία του newsbomb.gr μαζί του, ο Κωστής Χατζηδάκης δήλωσε ότι είναι καλά, ενώ υποστήριξε ότι δεν θα προβεί σε μηνύσεις.\nΟ πρώην υπουργός δεν θέλησε να μιλήσει περισσότερο για το συμβάν και ό,τι έχει να πει, θα γίνει μέσω γραπτής ανακοίνωσης που θα διανεμηθεί εντός της ημέρας στον Τύπο.\nΝέα Δημοκρατία για τον προπηλακισμό του Βουλευτή Κωστή Χατζηδάκη: “Υπηρετεί ύποπτες και προβοκατόρικες σκοπιμότητες”\n«Ο προπηλακισμός κάθε προσώπου, οποτεδήποτε και αν γίνει, είναι απαράδεκτος και καταδικαστέος. Σήμερα όμως, ο προπηλακισμός Βουλευτή της Νέας Δημοκρατίας είναι κάτι παραπάνω. Υπηρετεί ύποπτες και προβοκατόρικες σκοπιμότητες. Φαίνεται πως το γεγονός ότι η Νέα Δημοκρατία έχει πρωτοστατήσει στον αγώνα κατά της οικονομικής πολιτικής της κυβέρνησης και έχει καταγγείλει ότι το πρόσφατο νομοθέτημά της οδηγεί σε «εργασιακό Μεσαίωνα», έχει ενοχλήσει πολλούς. Όσοι πιστεύουν ότι η Νέα Δημοκρατία θα κάνει έστω και ένα χιλιοστό πίσω από τη γραμμή αυτή, κάνουν μεγάλο λάθος.\n«Χειρόφρενο» στα Μέσα Μαζικής Μεταφοράς γιά 24 ώρες\nΔεν θα κινηθούν σήμερα,λόγω24ωρης απεργίας.\nΣυνεχίζουν και σήμερα τις κινητοποιήσεις τους οι εργαζόμενοι στα Μέσα Μαζικής Μεταφοράς και στον ΟΣΕ, που αντιδρούν στις αλλαγές που θέλει να πραγματοποιήσει η κυβέρνηση στη δομή των αστικών συγκοινωνιών.\nΠαράλληλα, 48ωρη απεργία έχουν εξαγγείλει οι εργαζόμενοι στα Μέσα Μαζικής Ενημέρωσης.\nΣτα λευκά και πάλι σήμερα Κορινθία και Αχαΐα , Προσοχή στους δρόμους\nΧιονίζει ασταμάτητα στα ορεινά των Νομών Κορινθίας και Αχαΐας όπου σε ορισμένα σημεία το έστρωσε για τα καλά , γι' αυτό και είναι απαραίτητη η χρήση αντιολισθητικών αλυσίδων. Με αλυσίδες κινούνται τα οχήματα στους επαρχιακούς δρόμους Κιάτου –Στυμφαλίας – Γκούρας , Ξυλοκάστρου – Τρικάλων , Δερβενίου – Εβροστίνης – Σαρανταπήχου - Γκούρας , Γκούρας – Λυκούριας.\nΕπίσης, στην επαρχιακή οδό Ακράτας - Ζαρούχλας από το 15ο χλμ και πάνω, ενώ εντελώς κλειστός παραμένει από χθες το βράδυ ο δρόμος μεταξύ Περιστέρας και Χιονοδρομικού Κέντρου Ακράτας.\nΕπίσης, αλυσίδες χρειάζονται στο δρόμο προς Καλάβρυτα μέσω Φτέρης, Χαλανδρίτσας, Λουσών και Πριολίθου. Αλυσίδες χρεάζονται επίσης προς Κλειτορία, μέσω Λουσσών, Πριολίθου, στο δρόμο Κλειτορίας - Τριποτάμων μέσω Αροανίας, και Κλεοτορίας προς Γκούρα Κορινθίας.\nΜετατροπή σε ΠΑΕ και μεταγραφές, οι στόχοι της Κορ...\nΠρόγραμμα Χριστουγεννιάτικων Εκδηλώσεων 2010 του Δ...\nΗ βράβευση των επιτυχόντων μαθητών σε ΑΕΙ ΤΕΙ του ...\nNέα ειδική συνεδρίαση τη Δευτέρα στο Δ. Σ. Ξυλοκάσ...\nκ. «Καλλικράτη» κάνε λίγο κράτει… μην είσαι τόσο φ...\n"Είναι δυνατόν ο Πρωθυπουργός της Ελλάδας να τολμά...\nΚωστής Χατζηδάκης στο newsbomb: «Δεν θα κάνω μηνύσ...\nΝέα Δημοκρατία για τον προπηλακισμό του Βουλευτή Κ...\n«Χειρόφρενο» στα Μέσα Μαζικής Μεταφοράς γιά 24 ώρε...\nΣτα λευκά και πάλι σήμερα Κορινθία και Αχαΐα , Προ...


Αναρτήθηκε από Τυπο-θραύστης στις 10:48:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 12:00:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 1:03:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 11:17:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 12:27:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 8:54:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 9:53:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 11:12:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 10:55:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 10:54:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 12:43:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 7:39:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 12:34:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Τυπο-θραύστης στις 8:47:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Βάφλα, δυναμικό comeback!\nΗ βάφλα που τη συναντούμε εδώ και χρόνια στο menu κάθε επιχείρησης Καφεστίασης συνήθως σε συνδυασμό με παγωτό, επανακάμπτει, με νέες γαρνιτούρες σε αλμυρές και γλυκές εκδοχές!\nΑπό την πρώτη αρχαιοελληνική απόπειρα για παρασκευή βάφλας και τη βάφλα Βρυξελλών/ βελγική βάφλα, μέχρι τις σύγχρονες προτάσεις chicken & waffles, waffle sandwich και τα εξεζητημένα waffle sushi, wookie και wonut, το συγκεκριμένο προϊόν πέρασε αρκετά σκαμπανεβάσματα στην κατανάλωσή του, ενώ αποτέλεσε ένα εξαιρετικό πεδίο πειραματισμών για τους επαγγελματίες της Καφεστίασης τόσο στο εξωτερικό όσο και στην Ελλάδα. Για την εικόνα που επικρατεί σήμερα στη χώρα μας, είχαμε την ευκαιρία να μιλήσουμε με εκπροσώπους της προμηθευτικής αγοράς, οι οποίοι μάς εξέθεσαν τις συνήθειες των τελικών καταναλωτών, αλλά και τις καινούργιες τάσεις που μπορούν να κερδίσουν έδαφος και στη χώρα μας, έστω με πολύ αργά βήματα...\nΒάφλα για take away\nΜια ματιά στις αγορές του εξωτερικού, αποδεικνύει ότι οι επιχειρήσεις χρησιμοποιούν διάφορα σχήματα βάφλας, από το μεγάλο στρογγυλό και το μακρόστενο μέχρι τις μπουκίτσες ή ακόμη και το “σουβλάκι”. Στην Ελλάδα ισχύει κάτι ανάλογο, με την επιλογή του σχήματος από τις επιχειρήσεις να βρίσκεται σε άμεση συνάρτηση με τη γαρνιτούρα και την τελική παρασκευή. Σχεδόν όλοι οι εκπρόσωποι της εγχώριας προμηθευτικής αγοράς μάς μίλησαν για την σταδιακή επέκταση του take away και στο προϊόν αυτό, αναδεικνύοντας την απαίτηση για ένα ευέλικτο snack. Συγκεκριμένα, η κα. Καρολίνα Σιμσίρογλου της HORECO μάς εξήγησε πως “λόγω του take away που αρχίζει να αγγίζει και το συγκεκριμένο προϊόν, έχει δημιουργηθεί η ανάγκη για μια εύκολη βάφλα που να μπαίνει π.χ. σε κάποια σκαφάκι”. Αντίστοιχα, ο κ. Ανδρέας Εμμανουηλίδης της NEUMAERKER HELLAS μίλησε για “την καινούργια τάση που θέλει τη βάφλα να μπαίνει σε ξυλάκι ή να διατίθεται σε μικρά κομμάτια, προκειμένου να υποστηριχθεί κατάλληλα η υπηρεσία take away σε κάθε κατάστημα Καφεστίασης”. Για τη διάθεση βάφλας “σε μικρά κομμάτια τύπου μπουκίτσας και σε σύνθεση με 3 κομμάτια μαζί για εύκολη κατανάλωση”, μας μίλησε και η κα. Σήλια Μαυρίδου της ORIGINAL WAFFLES. Πράγματι, οι εγχώριες εταιρείες διαθέτουν στους επαγγελματίες τη δυνατότητα να παρασκευάσουν βάφλες σε διάφορα σχήματα με τη χρήση ανάλογων μηχανημάτων/ βαφλιέρων, ώστε να ανταποκριθούν στις απαιτήσεις των πελατών τους. Ποιες είναι, όμως, τελικά αυτές;\nΒάφλα και παγωτό\nΤο γλυκό κλασικό επιδόρπιο με το συνδυασμό βάφλας-παγωτού μοιάζει να είναι ο αγαπημένος των Ελλήνων τελικών καταναλωτών. Αυτό τουλάχιστον τονίζουν σχεδόν όλοι οι εκπρόσωποι των εταιρειών και συγκεκριμένα την κυριαρχία της στρογγυλής βάφλας (τύπου Λιέγης-βελγική βάφλα), η οποία κινείται σε γλυκούς “ρυθμούς”. Ειδικότερα ο κ. Δημήτρης Σινδώνας της ΝΩΙ ΟΕ διευκρίνισε πως “στις μέρες μας ζητούν προϊόντα με λίγα λιπαρά και χαμηλές θερμίδες, βάφλες που να μην είναι πολύ γλυκές, γι’ αυτό και προσπαθούμε να προσφέρουμε πιο ουδέτερο μίγμα που να μην μυρίζει αβγό και να μπορεί κανείς να το χειριστεί και σε γλυκιά και σε αλμυρή εκδοχή”. Το ίδιο τόνισε και η κα. Μαυρίδου: “Η κλασική βάφλα παραμένει και η πιο διαχρονική, με ουδέτερη ζύμη και τη δυνατότητα γαρνιρίσματος με γιαούρτι, πραλίνες, σοκολάτα και φυσικά παγωτό” Αντίστοιχα και η κα. Σιμσίρογλου έκανε λόγο για την ζήτηση “ενός μίγματος σταθερά ίδου, ουδέτερου που να μπορεί να συνδυαστεί με γλυκά υλικά, αλλά και να αφήνει περιθώρια και για πειραματισμούς”. Ο κ. Αργύρης Παπαδόπουλος της ομώνυμης εταιρείας ισχυρίζεται πως “η βέλικου τύπου βάφλα είναι πρώτη σε ζήτηση, ενώ ανάλογα με το κατάστημα υπάρχει δυνατότητα να δημιουργηθούν προϊόντα πιο λεπτά σε πάχος, παραλληλόγραμμα κ.ο.κ. Το μεγάλο στρογγυλό σχήμα, όμως, είναι αυτό που επιλέγεται από τους περισσότερους πελάτες μας που το συνδυάζουν με παγωτό και σιρόπι για γλυκό snack, το οποίο κυριαρχεί καθ’ όλη την τουριστική σεζόν. Από την άλλη πλευρά, ο κ. Εμμανουηλίδης μας περιέγραψε πώς “σε μια διαφορετική από το εξωτερικό αγορά όπως είναι αυτή της Ελλάδας είναι δύσκολο να ξεφύγουν οι καταστηματάρχες από την πεπατημένη”.\nΟι τάσεις που επικρατούν στο εξωτερικό (με κυρίαρχη αυτή της gourmet και savory waffle) σίγουρα δεν μπορούν να αφήσουν ασυγκίνητους τους πιο τολμηρούς στην εγχώρια αγορά. Είναι όμως έτσι; Ο κ. Σινδώνας βλέπει σταδιακά τη δημιουργία αλμυρής βάφλας και μάλιστα “αρχίζει να κινείται το σχήμα βάφλας για παρασκευή τύπου club”. Αντίστοιχα, η κα. Σιμσίρογλου βλέπει να “έρχονται αλμυρές γαρνιτούρες’, ενώ η κα. Μαυρίδου το “ντύσιμο της βάφλας με υλικά, σαν να ετοιμάζουμε πίτσα, να είναι πιο σπάνιο μεν αλλά να συμβαίνει”. Ο κ. Παπαδόπουλος μάς εξήγησε πως “προτείνουμε στους πελάτες μας και εναλλακτικές γαρνιτούρες με γιαούρτι, μέλι και καρύδι, ώστε να ξεφύγουν από τα συνηθισμένα. Υπάρχουν κάποια μαγαζιά που τολμούν υπό αυτή την έννοια, παραμένουν όμως λίγα”. Ο κ. Εμμανουηλίδης έκανε λόγο “για μικρές διαφοροποιήσεις στις προτάσεις των μαγαζιών που ακολουθούν μερικές μόδες από το εξωτερικό, χωρίς ωστόσο να πραγματοποιούνται εξαιρετικά τολμηρές αλλαγές. Στα πλαίσια αυτά, έχουμε δει βάφλες με γεμίσεις, σάντουιτς με βάφλα, αλλά και μίγματα βάφλας με γεύση πατάτας”. Ο κ. Δημοσθένης Ασκαρίδης της SPECIAL MIX μάλιστα μάς τόνισε πως “τώρα που ο κλασικός συνδυασμός βάφλας-παγωτού-σοκολάτας εμφανίζεται με κάποια πτώση, είναι η στιγμή να ενσωματωθεί η βάφλα σε προτάσεις πρωινού ή να συστήνεται από τα μαγαζιά ως πρωινή επιλογή”.\nΤα καινούργια trends από το εξωτερικό\n1 Waffle bar: Στον τομέα του event catering, προτείνεται μια εναλλακτική λύση για προσφορά γλυκίσματος, το “waffle bar”, με μικρού μεγέθους βάφλες, συνοδευτικά φρούτα και σιρόπια, για να συνθέσει ο καλεσμένος τη δική του βάφλα.\n2 Savory waffle: Το Gourmet Traveller την αναδεικνύει ως την κυρίαρχη τάση και οι chefs σπεύδουν να πειραματιστούν. Όπως στο wine bar “Cumulus Up” στη Μελβούρνη, όπου η βάφλα φτιάχνεται με αβγά πάπιας και γαρνίρεται με φουαγκρά.\n3 Wonut: Πρόκειται για διασταύρωση βάφλας και ντόνατ, που δημιουργήθηκε από τον chef Alex Hernandez στοWaffles Cafe του Σικάγο. Η παχιά ζύμη βάφλας ετοιμάζεται στη βαφλιέρα, τηγανίζεται και καλύπτεται από γαρνιτούρες.\n4 Waffle sushi: Το είδαμε στο escoffieronline: η βάφλα γεμίζεται με κομμάτια φράουλας, ανανά και cream cheese, τυλίγεται και κόβεται σε μικρά ρολό, παραπέμποντας σε sushi που μπορεί κανείς να το βυθίσει σε dip σιροπιού ή γλυκιάς σος.\n5 Κοτόπουλο με βάφλες: Το περίφημο “chicken & waffles” αποτελεί ένα signature dish για το 2014, σύμφωνα με τους επισιτιστικούς συμβούλους Baum & Whiteman. Σερβίρεται σε αμερικανικά εστιατόρια εδώ και χρόνια συνήθως με βούτυρο, σιρόπι και τηγανητό κοτόπουλο.\n6 Wookie: Στη gastropub “The Iron Press” στην Costa Masa της Καλιφόρνια δημιουργήθηκε το “Wookie”. Σύμφωνα και με τη Διεθνή Ακαδημία Γαστρονομίας Escoffier, η ζύμη μπισκότου μπαίνει σε βαφλιέρα και μετά γαρνίρεται με παγωτό και σος σοκολάτας.\n7 Τaco Waffle: Μια ιδέα από τα Taco Bell που για “τη νέα γενιά πρωινών γευμάτων”, προτείνουν αλμυρές εκδοχές της ζεστής μακρόστενης βάφλας: Waffle taco-Sausage (με λουκάνικο και αβγά) και Waffle Taco-Bacon) με μπέικον και αβγά).\nΒάφλα: από το χθες στο σήμερα\n> Αρχαία χρόνια Οι Έλληνες μαγείρευαν επίπεδα κέικ ψήνοντάς τα ανάμεσα σε δύο καυτές μεταλλικές πλάκες. Αυτή η μέθοδος συνεχίστηκε σε όλο το μεσαίωνα.\n>1200 Ένας βιοτέχνης σφυρηλατώντας μεταλλικά πιάτα ανακάλυψε το χαρακτηριστικό σχήμα των κηρήθρων.\n> 1620 Άγγλοι προσκυνητές που ζούσαν στην Ολλανδία, μεταναστεύουν με το ξύλινο καράβι (Mayflower) στην Αμερική μεταφέροντας μαζί τους το ολλανδικό “wafel” από το οποίο ξεκίνησαν οι γνωστές μας βάφλες.\n> 1700 Ο Thomas Jefferson (3ος πρόεδρος της Αμερικής), επέστρεψε από την Γαλλία με μια μηχανή ψησίματος βάφλας, δηλαδή ένα ταψάκι που έδινε μορφή και τραγανότητα στη βάφλα.\n> 1911 Δημιουργείται η πρώτη ηλεκτρική μηχανή ψησίματος βάφλας\n> 1955 Ανοίγει το πρώτο εστιατόριο βάφλας, σε ένα προάστιο της Ατλάντα. Σήμερα υπάρχουν περισσότερα από 1.300 αντίστοιχα εστιατόρια στις ΗΠΑ.\n> 1960 Ο Maurice Vermersch παρουσιάζει στην διεθνή έκθεση στο Βέλγιο, τη “βάφλα των Βρυξελλών”, μια συνταγή βάφλας της συζύγου του. Για πρώτη φορά η βάφλα παρουσιάζεται διακοσμημένη με κρέμα και φράουλες.\n> 1964 Η ίδια συνταγή παρουσιάζεται στην παγκόσμια έκθεση της Νέας Υόρκης και αλλάζει το όνομά της σε “βελγική βάφλα”.\nΑπό το τεύχος 54 (Μάιος/Ιούνιος 2014) του περιοδικού Snack & Coffee.


Τρομερός Ναδάλ! Με γαλότσες και σκούπα βοήθησε τους συμπολίτες του! - Novasports.gr\nΤρομερός Ναδάλ! Με γαλότσες και σκούπα βοήθησε τους συμπολίτες του!\nΟ Ράφα Ναδάλ δεν δίστασε να βάλει τις γαλότσες του, να πάρει μια σκούπα και να βγει στις λάσπες, προκειμένου να βοηθήσει τους συμπολίτες του στη Μαγιόρκα.\n11/10/2018 • 11:28\n"Μάχη" με τις λάσπες έδωσε ο Ράφα Ναδάλ στη Μαγιόρκα\nΠέρα από μεγάλος αθλητής, ο Ράφα Ναδάλ είναι και σπουδαίος άνθρωπος. Ο σούπερ σταρ του τένις δεν δίστασε να βάλει τις γαλότσες του, να πάρει μια σκούπα και να βγει στις λάσπες, προκειμένου να βοηθήσει τους συμπολίτες του στη Μαγιόρκα.\nΤο ισπανικό νησί αντιμετώπισε σοβαρά προβλήματα μετά από την εκδήλωση ακραίων καιρικών φαινομένων, με αποτέλεσμα τουλάχιστον 10 νεκρούς, δεκάδες τραυματίες και εκατοντάδες άστεγους.\nΟ Ναδάλ συμμετείχε εθελοντικά σε μια προσπάθεια βοήθειας προς τους πληγέντες του νησιού και βγήκε στους πλημμυρισμένους δρόμους, προκειμένου να καθαρίσει τη λάσπη και τα νερά.\nΠαράλληλα ο Ισπανός τενίστας διέθεσε τα κτίρια του αθλητικού του κέντρου και της ακαδημίας τένις στη Μαγιόρκα στους άστεγους συμπολίτες του, προκειμένου να βρουν προσωρινά ένα καταφύγιο μετά τις καταστροφικές πλημμύρες στην περιοχή.


Μαγδαληνή Ιωάννου: Μαθήματα ζωής από 22χρονη που νικά σπάνια ασθένεια | O Ξερόλας\nΗ 22χρονη σήμερα, Μαγδαληνή Ιωάννου, γεννήθηκε «μαχήτρια». Από δύο μηνών βρέθηκε να παλεύει με μια σπάνια ασθένεια, τη συγγενή ατρησία χοληφόρων, που παρουσιάζεται σε 1/18.000 γεννήσεις στην Ευρώπη.Απ…\n«Και στην εφηβεία»\n, συνεχίζει, «μπαινοέβγαινα στα νοσοκομεία. Σε ηλικία περίπου 18 ετών άρχισα να παθαίνω πιο συχνά μολύνσεις και ήταν μια ένδειξη ότι κάτι δυσλειτουργεί εντονότερα. Με παρέπεμψαν και πάλι στο Λονδίνο για εξετάσεις, γιατί φαινόταν πως ήρθε η ώρα της μεταμόσχευσης. Στην πορεία είδαν ότι ήταν απαραίτητη μια άλλη επέμβαση, σημαντική και δύσκολη, που ευτυχώς πήγε πολύ καλά. Κατάφερα να μείνω με το δικό μου το συκώτι για άλλα 4 χρόνια, κάτι που είναι πολύ σημαντικό γι αυτή την πάθηση».\nΕτικέτες: ΚύπροςΜαγδαληνή Ιωάννου


Κυρ. Μητσοτάκης: “Θα διασώσουμε τη ΔΕΗ” – Skalistiri News\nΚυρ. Μητσοτάκης: “Θα διασώσουμε τη ΔΕΗ”\nΣτις «νάρκες» που θα κληθεί να αντιμετωπίσει η κυβέρνηση της Ν.Δ. εφόσον εκλεγεί, εστίασε ο Κυριάκος Μητσοτάκης, μόλις μία εβδομάδα πριν τις βουλευτικές εκλογές της 7ης Ιουλίου.\nΜεταξύ άλλων, ο πρόεδρος της Νέας Δημοκρατίας έκανε ειδική μνεία στη «νάρκη» της ΔΕΗ, σημειώνοντας με νόημα ότι πρόκειται για «καταστροφή που δεν έχει προηγούμενο».\nΠαράλληλα, μιλώντας στην εφημερίδα «Καθημερινή της Κυριακής», διαβεβαίωσε ότι η Ν.Δ. θα διασώσει τη ΔΕΗ, ξεκαθαρίζοντας ότι «θα ελεγχθούν όσοι κατέστρεψαν οικονομικά τη μεγαλύτερη εταιρεία της χώρας».\nΕρωτηθείς για το υπουργικό συμβούλιο της επόμενης κυβέρνησης, επεσήμανε ότι τον ενδιαφέρει μόνο «ποιος μπορεί να κάνει τη δουλειά». Διευκρίνισε πάντως, ότι ο ίδιος δεν θα αναλάβει κανένα υπουργείο, και ότι θα υπάρχει αυστηρή εποπτεία του έργου των υπουργών.\nΠροανήγγειλε δε, τη σύσταση Εθνικής Επιτροπής, με πρόσωπα εγνωσμένου κύρους από την επιστημονική και εκπαιδευτική κοινότητα, η οποία θα προετοιμάσει το 2021, τη χρόνια που θα γιορτάσουμε τα 200 χρόνια από την απελευθέρωση της πατρίδας μας.\nΌπως εξήγησε, άλλωστε, θα διοργανωθούν εκδηλώσεις στην Ελλάδα και το εξωτερικό με κεντρικό στόχο να συστήσουμε ξανά μια αναγεννημένη Ελλάδα σε όλο τον κόσμο.


Λάστιχο Κάσσας Συρόμενης Πόρτας Συντήρησης YLA3 | AMP\nΛάστιχο Κάσσας Συρόμενης Πόρτας Συντήρησης YLA3\nΚωδικός Εξαρτήματος: 117015\nΗ βιομηχανία Α. Motors Πιλάλης παρέχει τα απαραίτητα λάστιχα που πιθανόν να χρειαστούν για οποιονδήποτε τύπο πόρτας. Τα λάστιχα που σας προμηθεύουμε είναι πολύ μαλακά για ερμητικό σφράγισμα, από γνήσιο καουτσούκ τριπλασίου πάχους από τα συνήθως χρησιμοποιούμενα.\nΔιαθέτουμε ποικιλία από λάστιχα καθώς και οδηγούς – βάσεις προσαρμογής ώστε να ταιριάξουν σε όλα τα μοντέλα(νέα και παλαιά) ψυκτικών πορτών όλων των εργοστασίων.\nΌλα τα Λάστιχα Κάσσας Συρόμενης Πόρτας Συντήρησης YLA3 είναι ετοιμοπαράδοτα για όλα τα μοντέλα, για συρόμενες και ανοιγόμενες ψυκτικές πόρτες (περιμετρικά λάστιχα και λάστιχα τυπου σκούπα) και για πόρτες flip flap. Τα λάστιχα καθώς και τα υπόλοιπα ανταλλακτικά είναι διαθέσιμα σε στοκ και υπάρχει η δυνατότητα είτε παραλαβής από το εργοστάσιο, είτε αυθημερόν αποστολής σε Ελλάδα και εξωτερικό.\nΤοποθέτηση λάστιχων πορτών ψυκτικών θαλάμων\nΗ διαδικασία τοποθέτησης- αντικατάστασης του ελαστικού σε πόρτα ψυκτικού θαλάμου είναι απλή.\nΑφαιρούμε το παλαιό φθαρμένο λάστιχο, εάν απαιτείται ο οδηγός ειδικός αλουμινίου paspartu για κάθε πόρτα θαλάμου τον βιδώνουμε περιμετρικά στο φύλλο της πόρτας.\nΠάνω σε αυτόν τον οδηγό κουμπώνουμε συρταρωτά το μαλακό λάστιχο και κολλάμε τις ενώσεις με την ειδική κόλλα που σας αποστέλλεται μαζί με το λάστιχο.


.:SPORTMIX:.: 3 Μαϊ 2009\nEUROLEAGUE: Παναθηναϊκός-ΤΣΣΚΑ Μόσχας 73-71\nΟ Παναθηναϊκός στέφθηκε για πέμπτη φορά στην ιστορία του πρωταθλητής Ευρώπης. Η ομάδα του Ζέλιμιρ Ομπράντοβιτς νίκησε 73-71 την κάτοχο του τροπαίου ΤΣΣΚΑ Μόσχας στον τελικό της διοργάνωσης, ο οποίος διεξήχθη στο Βερολίνο και επέστρεψε στην κορυφή ύστερα από δύο χρόνια.\nΑξίζει να σημειωθεί ότι οι πράσινοι έγιναν μόλις η δεύτερη ομάδα στην ιστορία των φάιναλ φορ της κορυφαίας ευρωπαϊκής διασυλλογικής διοργάνωσης, μετά το 1994 και την Μπανταλόνα, η οποία... επιβίωσε από "εμφύλιο" στον ημιτελικό και κατάφερε να κατακτήσει το τρόπαιο.\nΠολυτιμότερος παίκτης (MVP) της διοργάνωσης αναδείχθηκε ο Βασίλης Σπανούλης.\nΤα δεκάλεπτα του αγώνα: 21-16, 48-28, 56-46, 73-71\nΠαναθηναϊκός (Ζέλικο Ομπράντοβιτς): Σπανούλης 13 (3), Περπέρογλου 6 (1), Μπατίστ 6, Φώτσης 13 (3), Νίκολας 7 (1), Τσαρτσαρής 2, Διαμαντίδης 10 (2), Πέκοβιτς 6, Γιασικεβίτσιους 10 (3).\nPosted by MariosDeme at Κυριακή, Μαΐου 03, 2009 Δεν υπάρχουν σχόλια:\nΡεάλ Μαδρίτης-Μπαρτσελόνα 2-6 (BINTEO)\nΗ Μπαρτσελόνα ήταν η μεγάλη νικήτρια του ισπανικού "Clasico", καθώς συνέτριψε με 6-2 τη Ρεάλ Μαδρίτης μέσα στο "Μπερναμπέου" στο πλαίσιο της 34ης αγωνιστικής και βρίσκεται αγκαλιά με τον τίτλο.\nΟι Καταλανοί μπήκαν πιο δυνατά στον αγωνιστικό χώρο και απείλησαν δύο φορές στο πρώτο πεντάλεπτο. Στο 14’ οι "μερέγγκες" κόντρα στη ροή του αγώνα κατάφεραν να προηγηθούν με όμορφη κεφαλιά του Ιγκουαΐν ύστερα από σέντρα του Ράμος.\nΤέσσερα λεπτά αργότερα ο Ανρί πλασάρει και ισοφαρίζει σε 1-1 και το ματς ξαναρχίζει. Το αποτέλεσμα πάντως δεν έμελλε να μείνει ισόπαλο για πολύ. Στο 20ο λεπτό ο αρχηγός των φιλοξενούμενων, Κάρλες Πουγιόλ με κεφαλιά έβαλε την Μπάρτσα στη θέση του οδηγού.\nΤα χειρότερα δεν είχαν έρθει για τους Μαδριλένους, που με τη συμπλήρωση 35 λεπτών αγώνα δέχτηκαν ακόμα ένα γκολ. Δράστης ο Λιονέλ Μέσι που έκανε τα πράγματα πολύ δύσκολα για την αιώνια αντίπαλο.\nΤο β' ημίχρονο ξεκίνησε ιδανικά για την ομάδα του Χουάντε Ράμος που στο 56' μείωσε σε 2-3 με τον Σέρχιο Ράμος και μπήκε ξανά στο παιχνίδι. Όπως και στο πρώτο μέρος όμως οι παίκτες του Πεπ Γκουαρντίολα αντέδρασαν με τον καλύτερο τρόπο στο γκολ που δέχτηκαν.\nΟ Ανρί στο 58’ έδωσε ξανά αέρα δύο τερμάτων στην Μπάρτσελόνα και κάπου εκεί η Ρεάλ... κατέθεσε τα όπλα. Οι φιλοξενούμενοι πάντως είχαν ακόμα κάτι να δώσουν... Ο Μέσι στο 75ο λεπτό συνδυάστηκε με τον Τσάβι, πλάσαρε τον Κασίγιας και έδωσε διαστάσεις θριάμβου στη νίκη των “Μπλαουγκράνα”.\nΤο τελικό 2-6 διαμόρφωσε με κοντινό πλασέ στο 83ο λεπτό ο Ζεράρ Πικέ. Θρίαμβος για την ομάδα της Καταλονίας που μόνο αν αυτοκτονήσει θα χάσει τον τίτλο στις τελευταίες τέσσερις αγωνιστικές.\nΣΑΒΒΑΤΟ, 02 ΜΑΪΟΥ\nΡεάλ Μαδρίτης-Μπαρτσελόνα 2-6\n(14' Ιγκουαΐν, 56' Ράμος - 18', 58' Ανρί, 20' Πουγιόλ, 36', 75' Μέσι, 83' Πικέ)\n(2' Μορένο, 61' Πίνο)\n(58' Φαμπιάνο, 85' Κανουτέ)\nTHE GOALS !\nΚύπελλο hellas online: ΑΕΚ-Ολυμπιακός: 4-4 (14-15 πεν.)O τελικός του αιώνα ! (BINTEO)\nΟ Ολυμπιακός πέτυχε το νταμπλ στην Ελλάδα, καθώς στον 67ο τελικό του Κυπέλλου νίκησε στο ΟΑΚΑ την ΑΕΚ με 15-14 στα πέναλτι (!) και κατέκτησε το 24ο τρόπαιο της ιστορίας του.\nΤο ματς είχε συγκλονιστική εξέλιξη. Οι κιτρινόμαυροι προηγήθηκαν 2-0 με δύο γκολ του Μπλάνκο (4', 8'), οι ερυθρόλευκοι ισοφάρισαν με τους Ντάρμπισαϊρ (47'), Ντουντού (69'), ο Σκόκο στο 90' έκανε το 3-2 και ο Ντάρμπισάιρ στο 5ο λεπτό των καθυστερήσεων ισοφάρισε εκ νέου.\nΣτο 101' ο Γκαλέτι έδωσε για πρώτη φορά το προβάδισμα στην ομάδα του, όμως αποβλήθηκε στους πανηγυρισμούς με δεύτερη κίτρινη κάρτα, ενώ στο 105' αποβλήθηκε και ο Αβραάμ Παπαδόπουλος, με αποτέλεσμα ο Ολυμπιακός να παίξει όλο το β' μέρος της παράτασης με εννιά παίκτες. Στο 106' ο Σκόκο ισοφάρισε σε 4-4 και στα πέναλτι οι ερυθρόλευκοι επικράτησαν με το εκπληκτικό 15-14 χάρη στο πέναλτι του Νικοπολίδη, που νωρίτερα απέκρουσε το πέναλτι του Πελετιέρι. Ο τελικός διεξήχθη παρουσία του Προέδρου της Δημοκρατίας, Κάρολου Παπούλια.\nΠριν ακόμη ζεσταθεί η αναμέτρηση, η ΑΕΚ άνοιξε το σκορ. Ηταν στο 4ο λεπτό και σε μπαλιά του Τζιμπούρ, ο Μπλάνκο αμαρκάριστος με κεφαλιά έστειλε τη μπάλα στια δίχτυα του Νικοπολίδη. Και πριν περάσουν άλλα τέσσερα λεπτά (8'), από κάθετη μπαλιά του Μαντούκα, ο Μπλάνκο βρέθηκε απέναντι από τον ερυθρόλευκο τερματοφύλακα και με συρτό σουτ έκανε το 2-0.\nΜοιραία το παιχνίδι ήρθε στα μέτρα της ΑΕΚ, με τους παίκτες του Ολυμπιακού να προσπαθούν να συνέλθουν από το σοκ και να ισορροπήσουν κάπως τα πράγματα, αλλά χωρίς επιτυχία, αφού παρουσίαζαν εμφανή προβλήματα στην ανάπτυξη («εξαφανισμένος» ο Μπελούτσι) και αδυνατούσαν να σπάσουν την σωστή αμυντική τακτική των κιτρινόμαυρων. Ουσιαστικά η μοναδική καλή στιγμή σε όλο το α' ημίχρονο ήταν στο 38' με ένα σουτ του Λέτο, που απέκρουσε με τα πόδια ο Σάχα.\nΟ Βαλβέρδε πέρασε τον Ντάρμπισαϊρ κι αυτός με το ξεκίνημα του β' ημιχρόνου δικαίωσε την επιλογή του προπονητή του. Μόλις στο 47' και σε σέντρα του Ντομί, ο Αγγλος καλά πλασαρισμένος μέσα στην περιοχή, μείωσε με κεφαλιά το σκορ κι αυτό έβαλε τον Ολυμπιακό μέσα στο παιχνίδι και τόνωσε την ψυχολογία των παικτών του.\nΗ κατάσταση χειροτέρεψε για την ΑΕΚ όταν στο 60' ο Κυργιάκος τραυματίστηκε και αποχώρησε, ενώ την ίδια στιγμή από την άλλη μεριά έμπαινε ο Πρέντραγκ Τζόρτζεβιτς στο τελευταίο παιχνίδι της τόσο σπουδαίας καριέρας του. Στο 64' και από λάθος του Αλεξόπουλου, ο Ντιόγκο έδωσε στον Ντάρμπισαϊρ, που μόνος του έστειλε την μπάλα ψηλά άουτ, ενώ πέντε λεπτά αργότερα (69') ήρθε η ισοφάριση. Σε φάουλ του Μπελούτσι και σε κακή έξοδο του Σάχα, ο Ντουντού από κοντά έκανε το 2-2, δίνοντας νέα τροπή στον τελικό.\nΗ συνέχεια έμοιαζε με πολιορκία, αφού το ματς παίχθηκε για αρκετή ώρα στο μισό γήπεδο. Στο 73' ο Σάχα απέκρουσε το σουτ του Ντάρμπισαϊρ και στο 84' το απευθείας φάουλ του Τζόρτζεβιτς, ενώ στο 87' και σε σέντρα του Γκαλέτι, ο Αγγλος επιθετικός με κεφαλιά έστειλε την μπάλα λίγο πάνω από το δοκάρι. Ωστόσο, ακριβώς στο 90' έγινε αυτό που για αρκετή ώρα έδειχνε μάλλον αδύνατο. Ο Σκόκο τρύπωσε μέσα στην περιοχή του Ολυμπιακού, ελίχθηκε και με πλασέ έκανε το 3-2.\nΣτη συνέχεια επικράτησε ένταση και μάλιστα αποβλήθηκε ο Κυργιάκος, που καθόταν στον πάγκο. Κι ενώ όλα έδειχναν ότι ο τελικός είχε κριθεί, στην τελευταία φάση του αγώνα (95') και σε ένα γέμισμα προς την περιοχή, ο Ντιόγκο πήρε την πρώτη κεφαλιά και ο Ντάρμπισαϊρ με δεύτερη έκανε το 3-3 και οδήγησε τον τελικό στην παράταση, όπου όμως ο ίδιος δεν αγωνίστηκε, καθώς στο ξεκίνημα τραυματίστηκε και έδωσε την θέση του στον Όσκαρ.\nΣτο 101' ο Τζόρτζεβιτς πάσαρε κάθετα στον Γκαλέτι, που με διαγώνιο σουτ έδωσε για πρώτη φορά το προβάδισμα στην ομάδα του. Όμως ο Αργεντινός έκανε το μοιραίο λάθος. Στους πανηγυρισμούς έβγαλε την φανέλα του, δέχθηκε την κίτρινη και αποβλήθηκε. Και σαν να μην έφτανε αυτό, στο 105' ο Ολυμπιακός έμεινε με εννιά παίκτες, αφού αποβλήθηκε και ο Αβραάμ Παπαδόπουλος.\nΣτο πρώτο λεπτό του β' μέρους (106') ο Σκόκο από πλάγια θέση έκανε το 4-4, όμως στη συνέχεια η ΑΕΚ και παρά το ισχυρό αριθμητικό πλεονέκτημα, δεν κατάφερε να απειλήσει και έτσι ο τελικός οδηγήθηκε στη διαδικασία των πέναλτι. Εκεί και μετά από 34 εκτελέσεις ο Νικοπολίδης απέκρουσε αυτό του Πελετιέρι, ευστόχησε στο δικό του και έδωσε το τρόπαιο στην ομάδα του, στον πιο συγκλονιστικό τελικό της ιστορίας.\nΕίναι η 4η φορά που σημειώθηκαν οκτώ γκολ σε τελικό Κυπέλλου (αριθμός ρεκόρ) και η 7η που ο τελικός κρίθηκε στη διαδικασία των πέναλτι, με ρεκόρ εκτελέσεων (34) στην ιστορία της διοργάνωσης.\nΚίτρινες: Καφές, Κυργιάκος, Ενσαλίβα, Άλβες, Εντίνιο\nΑΕΚ (Μπάγεβιτς): Σάχα, Γεωργέας, Ζεράλντο Άλβες, Κυργιάκος (61' Αλεξόπουλος), Μαϊστόροβιτς, Ενσαλίβα, Καφές, Μαντούκα (67' Πελετιέρι), Σκόκο, Τζιμπούρ (77' Εντίνιο), Μπλάνκο.\nΟλυμπιακός (Βαλβέρδε): Νικοπολίδης, Τοροσίδης, Ντομί, Άντζας, Α. Παπαδόπουλος, Ντουντού, Γκαλέτι, Πατσατζόγλου (46' Ντάρμπισαϊρ, 96' λ.τ. Όσκαρ), Ντιόγκο, Μπελούτσι, Λέτο (61' Τζόρτζεβιτς).\nAEK Olympiacos 3-4\nAEK Olympiacos 4-4\nAEK - Olympiacos penalties 14-15


Η Ελλάδα ξεπέρασε τις προβλέψεις αναφέρουν οι New York Times | Business Daily\nΝέο άρθρο που εκθειάζει τους χειρισμούς της ελληνικής κυβέρνησης στην περίοδο της οικονομικής κρίσης φιλοξενεί η εφημερίδα New York Times. Οι πολίτες έχουν κερδίσει τους επαίνους, με την Ελλάδα να κάνει την έκπληξη όπως αναφέρει η αμερικανική εφημερίδα, καθώς η κατάσταση εκεί αναφορικά με την πανδημία του κορονοϊού είναι πολύ καλύτερη απ' ό,τι θα μπορούσε κανείς να αναμένει.\nΜε τίτλο "Η Ελλάδα Ξεπέρασε κάθε Πρόβλεψη" στην πανδημία, οι New York Times αναφέρουν πως «καθώς εξαπλωνόταν ο ιός στην Ευρώπη, πολλοί Έλληνες φοβούνταν τα χειρότερα: ότι δηλαδή θα ερχόταν η σειρά τους μετά την Ιταλία ή την Ισπανία. Εξάλλου το σύστημα υγείας της χώρας ήταν αποδυναμωμένο έπειτα από μια δεκαετία χρηματοπιστωτικής κρίσης και η Ελλάδα έχει έναν από τους γηραιότερους πληθυσμούς στην ΕΕ, μετά την Ιταλία, γεγονός που την καθιστά πιο ευάλωτη στην ασθένεια (covid-19)».\nΩστόσο, ο αριθμός των θανάτων από κορονοϊό και o αριθμός όσων νοσηλεύονται σε ΜΕΘ στην Ελλάδα είναι ένα μικρό μόλις ποσοστό εκείνων που καταγράφονται σε άλλες ευρωπαϊκές χώρες, υπογραμμίζεται στο δημοσίευμα. «Σήμερα, μια χώρα, που είχε συνηθίσει να θεωρείται το προβληματικό παιδί της ΕΕ, πανηγυρίζει για τους κυβερνητικούς χειρισμούς και ανυπομονεί για την επανεκκίνηση της οικονομίας της», σχολιάζει η εφημερίδα.


Κίνα Καθαρίστε τα φρέσκα κάστανα προς πώληση Κατασκευαστές\nΠεριγραφή:Φρέσκα και Ξηρά Χονδρικά Κάστανα,Καυτή πώληση φρέσκια καστανιά,Υψηλής ποιότητας 2018 νέα κάστανο καλλιέργειας\nHome > Προϊόντα > Φρέσκο κάστανο > Φρέσκα καστανιά 40-60pcs > Καθαρίστε τα φρέσκα κάστανα προς πώληση\nΤα κάστανα περιέχουν πρωτεΐνες και έχουν τη χαμηλότερη περιεκτικότητα σε λίπος οποιουδήποτε βρώσιμου καρύου. Τα κάστανα είναι γεμάτα βιταμίνες, σύμπλοκα Β συμπεριλαμβανομένων των φολικών και πολλά μεταλλικά στοιχεία. Τα κάστανα ήταν πάντα και θα παραμείνουν πάντα ένα εξαιρετικό φαγητό. Εκείνοι που αναζητούν ένα φυσικό προϊόν χωρίς συντηρητικά θα βρουν κάστανο για να είναι ένα εξαιρετικό φαγητό. Είναι μια καλή πηγή ινών και τα λίγα λιπαρά που έχουν είναι γνωστή ως πλούσια πηγή μονοακόρεστων λιπαρών οξέων, τα οποία βοηθούν στη μείωση της ολικής LDL (κακή χοληστερόλη) και στην αύξηση της HDL (καλή χοληστερόλη). Τα κάστανα είναι σχετικά χαμηλά σε θερμίδες σε σύγκριση με άλλους φυσικούς σπόρους και καρπούς.\nΦρέσκα και Ξηρά Χονδρικά Κάστανα Καυτή πώληση φρέσκια καστανιά Υψηλής ποιότητας 2018 νέα κάστανο καλλιέργειας Φρέσκο Καφέ Χρώμα Κάστανο Φρέσκα γλυκά καστανιά Φρέσκα βιολογικά φρούτα Φρέσκα και καλής ποιότητας κάστανο Φρέσκα μανταρίνια πορτοκάλια


Amazon: Eτοιμάζεται να ανοίξει πολυκαταστήματα | Radar.gr\nAmazon: Eτοιμάζεται να ανοίξει πολυκαταστήματα\nΔημοσιεύθηκε 19, Αυγ. 2021 20:00\nΣτροφή στο επιχειρηματικό της μοντέλο, κάνει ο κολοσσός των διαδικτυακών πωλήσεων Amazon και σχεδιάζει να ανοίξει πολυκαταστήματα.\nΗ Amazon θα ανοίξει πολυκαταστήματα\nΣύμφωνα με δημοσίευμα της Wall Street Journal, η οποία επικαλείται πηγές προσκείμενες στην εταιρεία, μερικά από τα πρώτα πολυκαταστήματα Amazon αναμένεται να ανοίξουν στην Καλιφόρνια και το Οχάιο. Το κάθε ένα από αυτά θα καταλαμβάνει έκταση 2.700 τετραγωνικών μέτρων, περίπου στο ένα τρίτο του μεγέθους ενός παραδοσιακού πολυκαταστήματος.\nΗ κίνηση αυτή σηματοδοτεί το τελευταίο πείραμα της Amazon με φυσικά καταστήματα λιανικής. Η εταιρεία ξεπέρασε πρόσφατα τη Walmart ως τον μεγαλύτερο πωλητή λιανικής στον κόσμο εκτός Κίνας.\nΤα τελευταία χρόνια, η εταιρεία αγόρασε την Whole Foods Market και άνοιξε καταστήματα βιβλίων, παντοπωλεία με την επωνυμία Amazon και παντοπωλεία χωρίς ταμεία. Οι φυσικές τοποθεσίες έχουν υψηλότερο σταθερό κόστος, αλλά μπορούν να προσελκύσουν περισσότερους πελάτες και να επιτρέψουν στους καταναλωτές να δοκιμάσουν ρούχα.\nΣύμφωνα με την εφημερίδα τα πολυκαταστήματα αναμένεται να βοηθήσουν την Amazon να πουλήσει περισσότερα προϊόντα ένδυσης και τεχνολογίας. Ο γίγαντας του ηλεκτρονικού εμπορίου σχεδιάζει επίσης να πουλήσει τα δικά του προϊόντα ιδιωτικής ετικέτας.


ORPHEAS: Σεπτεμβρίου 2013\nΝέα χρυσαυγίτικη βρομοδουλειά σε ήχο… πλάγιον!\nΧθες νύχτα διεπίστωσα έναν έντονο… τυμπανισμό! («Αχός βαρύς ακούεται..., πολλά κανόνια πέφτουν»!). Η σύνευνος «Ευρυδίκη», που ξύπνησε έντρομη μαζί με τα σκυλιά που ούρλιαζαν, τον απέδωσε στην ποσότητα κρεμμυδιού με το οποίον, ο άθλιος ψήστης, καργάρισε το βραδινό μου σουβλάκι.\nΑκόμη και έτσι να είναι, παραμένω βαθειά υποψιασμένος, (με όσα ακούω να συμβαίνουν τελευταίως), πως η υπόθεση… «μυρίζει» Χρυσή Αυγή! (Η οσμή της, άλλωστε, πολύ χαρακτηριστική!). Κι αυτό γιατί ο σουβλατζής ήταν κοντοκουρεμένος και κάτω από τη λευκή επαγγελματική ποδιά φορούσε κατάμαυρη μπλούζα. Χώρια που στο γυμνό του μπράτσο θυμήθηκα πως διέκρινα και τατουάζ!\nΑν η υπόθεση εξελιχθεί σε… ευκοίλια, οι υποψίες μου θα επαληθευτούν. Σίγουρα δάκτυλος της Χ. Α. Ήχος και... Φως φανάρι!!


αναρχογατουλης: ΜΠΟΥΡΔΑ ΚΑΡΑΒΑΓΓΟ...ΤΟ ΦΕΛΕΚΙ ΣΟΥ!\nΜΠΟΥΡΔΑ ΚΑΡΑΒΑΓΓΟ...ΤΟ ΦΕΛΕΚΙ ΣΟΥ!\nΤΟ ΧΑΡΑΤΣΙ ΤΗΣ ΚΥΡΙΑΚΗΣ\nΑΠΟΦΑΣΙΖΟΥΜΕ ΚΑΙ ΔΙΑΤΑΖΟΥΜΕ!!!\nΝεο χαρατσι σε ολα τα ακινητα για τα επομενα 2 χρονια\nμε εισφορα απο 0,5 εως 10 ευρω το τετραγωνικο.\nΜεσω λογαριασμων της ΔΕΗ.\nΜε νεωτερη ανακοινωση θα πληροφορηθειτε, ποτε και που θα ανακοινωθει το χαρατσι της Δευτερας.\nΕνω συμφωνα με πληροφοριες την Τριτη δεν θα υπαρξει χαρατσι!!! (ΡΕΠΟ)\nΜΑΖΙ ΜΕ ΤΟ ΧΑΡΑΤΣΙ\nΗ ΤΑΙΝΙΑ "ΤΑ ΦΙΛΑΡΑΚΙΑ"\nΑναρτήθηκε από αναρχογατουλης στις 4:39:00 μ.μ.


Ψηφίστε το nak Play of the Month Σεπτέμβριος - Paokmania.Gr - Το ανεξάρτητο site των οπαδών του ΠΑΟΚ\nΤετάρτη, 13 Οκτωβρίου 2021 15:35\nΔύο ασίστ και μία απόκρουση. Τρεις εντυπωσιακές ενέργειες θα παλέψουν για το nak Play Of the Month Σεπτεμβρίου. Εσείς θα επιλέξετε τον τελικό νικητή μέσω paokfc.gr.\nΗ πρώτη ενέργεια που διεκδικεί το βραβείο είναι το χορευτικό και η ασίστ του Λούκας Τέιλορ στο παιχνίδι στο Γιβραλτάρ κόντρα στη Λίνκολν. Ο μπακ του Δικέφαλου πήρε τη μπάλα από τον Μουργκ μπήκε στην περιοχή, «ζάλισε» την αντίπαλη άμυνα και στο σωστό σημείο σέρβιρε στον Άκπομ .\nΥποψηφιότητα θέτει κι ο Ντόουγκλας Αουγκούστο . Ο Βραζιλιάνος μέσος στο παιχνίδι στο Αγρίνιο κόντρα στον Παναιτωλικό έβγαλε μία πανέμορφη ασίστ στον Μιτρίτσα με μπαλιά ακριβείας από μεγάλη απόσταση στο πρώτο γκολ του Δικέφαλου.\nΤέλος από την ψηφοφορία δεν θα μπορούσε να λείπει ο Αλέξανδρος Πασχαλάκης . Ο Goldkeeper είναι σε φόρμα, έχει κάνει σπουδαίες εμφανίσεις και χάρισε πολλά highlights. Το κορυφαίο αναμφίβολα ήταν η εξ επαφής απόκρουση σε προσπάθεια του Καρέλη στο Αγρίνιο στο φινάλε του αγώνα, που ουσιαστικά κλείδωσε το τρίποντο για τον Δικέφαλο.\nΕγγραφείτε στο PAOK TV, δείτε το βίντεο και λάβετε μέρος στην ψηφοφορία ΕΔΩ


«Αντιθέσεις»: Η έξαρση της σεισμικότητας και η πραγματικότητα μίας σεισμογενούς χώρας - Ηράκλειο - Νέα Κρήτη\nΤώρα διαβάζετε: «Αντιθέσεις»: Η έξαρση της σεισμικότητας και η πραγματικότητα μίας σεισμογενούς χώρας\nΑνανέωση 15/10/2021, 08:10\n«Αντιθέσεις»: Η έξαρση της σεισμικότητας και η πραγματικότητα μίας σεισμογενούς χώρας\nΤην Παρασκευή 15 Οκτωβρίου στην εκπομπή της ΚΡΗΤΗ TV, «Αντιθέσεις», μια μεγάλη επιστημονική συζήτηση για την έξαρση της σεισμικότητας, αλλά και την πραγματικότητα μιας σεισμογενούς χώρας όπως η Ελλάδα\nΣήμερα Παρασκευή 15 Οκτωβρίου, στην εκπομπή «Αντιθέσεις» μια μεγάλη επιστημονική συζήτηση για την έντονη σεισμική δραστηριότητα με μεγάλα γεγονότα και επίκεντρο την Κρήτη, που άνοιξαν, όμως, τον δρόμο των ερωτηματικών σε όλο τον Ελλαδικό χώρο και τις εκατοντάδες σεισμογενείς ζώνες του.\nΤι αποτυπώνεται στο σημαντικότερο φυσικό εργαστήριο της Ευρώπης για τους σεισμούς, την Κρήτη, οι προβληματισμοί και οι ανοιχτές προκλήσεις.\nΤι σημαίνουν τα σήματα συνεχούς διέγερσης επί 1,5 χρόνο και τα ερωτηματικά που αναδύονται για το Ελληνικό Τόξο στον άξονα Κεφαλονιά - Πελοπόννησος - Κρήτη - Κάρπαθος – Ρόδος.\nΟι διαφορές των σεισμών σε ξηρά και υποθαλάσσιους χώρους, τα σεισμικά κύματα, το φαινόμενο των τσουνάμι και γιατί ο σεισμός στη Ζάκρο χαρακτηρίζεται από κάποιους σεισμολόγους «Ιαπωνικού Τύπου».\nΤι συμβαίνει στον Ελλαδικό χώρο και ποιες περιοχές έχουν μπει στο επίκεντρο του επιστημονικού ενδιαφέροντος.\nΣτο στούντιο της εκπομπής ο υπεύθυνος Γεωποικιλότητας ΜΦΙΚ - ΕΔΙΠ Πανεπιστημίου Κρήτης- Δρ. Γεωλόγος με επιστημονικό έργο στη Τεκτονική γεωμορφολογία σε σύγχρονες ορογενετικές ζώνες και τον Περιορισμός Κινδύνου Φυσικών Καταστροφών, Χαράλαμπος Φασουλάς.\nΣτην εκπομπή παρεμβαίνουν\nΟ Πρόεδρος του ΟΑΣΠ, Καθηγητής Διαχείρισης Φυσικών Καταστροφών Ευθύμης Λέκκας.\nΟ Γεράσιμος Παπαδόπουλος, Ομότιμος καθηγητής Σεισμολογίας, μέλος της Επιτροπής Εκτίμησης Σεισμικού Κινδύνου.\nΟ Δημήτρης Παπανικολάου, Ομότιμος Καθηγητής Γεωλογίας του ΕΚΠΑ, πρώην Πρόεδρος του ΟΑΣΠ και πρώην Γενικός Γραμματέας Πολιτικής Προστασίας.\nΑυτή την Παρασκευή 15 Οκτωβρίου, στις «Αντιθέσεις» με τον Γιώργο Σαχίνη, μια μεγάλη επιστημονική συζήτηση για την έξαρση της σεισμικότητας, αλλά και την πραγματικότητα μιας σεισμογενούς χώρας όπως η Ελλάδα.


ΦΙΛΟΛΟΓΙΚΗ ΓΩΝΙΑ: ΕΠΙΣΤΗΜΗ\nστις 11:18 π.μ. Αναρτήθηκε από Απόστολος Νασιόπουλος\nΧρειάζεται, όμως, εδώ να θίξουμε και μια άλλη πλευρά που έχει αναδείξει η ίδια η ανάπτυξη της επιστήμης σήμερα. Είναι γνωστό πως όσο μεγαλύτερη είναι η κατάκτηση ενός γνωστικού τομέα, τόσο πιο πολύ γίνεται φανερή η σύνδεσή του με άλλους τομείς της επιστήμης. Η τάση για εξειδίκευση μετατρέπεται στο διαλεκτικά αντίθετό της, στη γενίκευση μέσω της ανάπτυξης των σύνθετων επιστημών (π.χ κυβερνητική, πληροφορική, βιοχημεία, αστροναυτική κ.τ.λ).\nΤο βασικό στοιχείο της προσφοράς ενός επιστήμονα έγκειται στο να συμβάλει μέσα από το έργο του στην απελευθέρωση του ανθρώπου. Για να επιτευχθεί αυτό χρειάζεται πάνω απ’όλα η προσωπική συνειδητοποίηση και η ευθύνη του επιστήμονα για το κοινωνικό αποτέλεσμα του έργου του. Το επιστημονικό έργο δεν είναι κοινωνικά ουδέτερο.\nΕίναι όμως και θέμα γενικότερο το πώς θα δημιουργηθούν εκείνοι οι κοινωνικοί όροι οι οποίοι θα διευκολύνουν τις επιλογές ενός επιστήμονα και θα εξουδετερώσουν τις πιέσεις οι οποίες πιθανόν ασκούνται πάνω του.\n(Κείμενο της Αιμιλίας Καραλή, από το βιβλίο Λόγος, τεχνική και τέχνη στην έκθεση,\nεκδόσεις Στάχυ, 1993, συντομευμένο και ελαφρώς διασκευασμένο)\nΒοηθητικά στοιχεία: J. C. F. Gauss, Γερμανός μαθηματικός και φυσικός επιστήμονας.\nΑ. Να γράψετε την περίληψη του κειμένου σε 80- 100 λέξεις . (Μονάδες 25)\nΒ.1. Να αναπτύξετε σε μια παράγραφο 80-100 λέξεων την άποψη: «Το βασικό στοιχείο της προσφοράς ενός επιστήμονα έγκειται στο να συμβάλει μέσα απ’ το έργο του στην απελευθέρωση του ανθρώπου. Για να γίνει αυτό κατορθωτό χρειάζεται πρώτα απ’ όλα η προσωπική συνειδητοποίηση και η ευθύνη του επιστήμονα για το κοινωνικό αποτέλεσμα του έργου του». (Μονάδες 12)\nΒ.2.α. Να βρείτε τη συλλογιστική πορεία της τέταρτης (4ης) παραγράφου (Η παραδοσιακή αντίληψη...... Γκάους). Να δικαιολογήσετε την απάντησή σας. (Μονάδες 6)\nΒ.2.β. Να εντοπίσετε τους τρόπους συνοχής ανάμεσα στην 1η και τη 2η παράγραφο του κειμένου. (Μονάδες 6)\nΒ.3.α. Να γράψετε τα αντώνυμα των λέξεων: αποσυνδέεται, αθροιστική, επίγνωση, εξέλιξη, όφελος. (Μονάδες 5)\nΒ.3.β. μονόπλευρη, αντίληψης συμβάλλει. Να αναλύσετε στα συνθετικά τους τις πιο πάνω λέξεις. Επίσης, από το δεύτερο συνθετικό αυτών να σχηματίσετε μία νέα σύνθετη λέξη.(μονάδες 6)\nΣτο κείμενο που διαβάσατε διατυπώνεται η άποψη ότι η σύγχρονη επιστήμη έχει χάσει τον προσανατολισμό της και έχει απομακρυνθεί από τη βασική επιδίωξή της, που δεν είναι άλλη από την εξυπηρέτηση του ανθρώπου. Σε επιστολή που θα στείλετε σε διακεκριμένο επιστήμονα του καιρού μας να αναφέρετε περιπτώσεις κατά τις οποίες ορισμένοι επιστήμονες λειτούργησαν και εξακολουθούν να λειτουργούν ενάντια στις ανθρωπιστικές αξίες και τον άνθρωπο. Επίσης, να αναφέρετε τα εφόδια που οφείλουν να διαθέτουν οι επιστήμονες για να συνεισφέρουν στην επίλυση των σημαντικών προβλημάτων που αντιμετωπίζει η σύγχρονη ανθρωπότητα (500-600 λέξεις).\nΑ. Να γράψετε την περίληψη του κειμένου σε 80- 100 λέξεις.\nΗ επιστημονική ειδίκευση είναι αναγκαία και χρήσιμη στο βαθμό που δε γίνεται αυτοσκοπός, αφού το έργο του συνειδητοποιημένου επιστήμονα προσανατολίζεται στο κοινό καλό. Όμως, όσο βαθύτερα όμως αυτός διερευνά έναν γνωστικό τομέα, τόσο ευκρινέστερα διακρίνει τη σύνδεσή του με άλλους επιστημονικούς τομείς. Έτσι δημιουργούνται σήμερα οι σύνθετες επιστήμες, ενώ το αίτημα της ειδίκευσης αντικαθίσταται απ’ αυτό της γνωστικής ενότητας, αφού για τις νέες ανακαλύψεις απαιτούνται διευρυμένοι ορίζοντες. Χρέος του επιστήμονα είναι να μη γίνει αποκλειστικά ένας φορέας γνώσεων, χρήσιμος και εξαγοράσιμος, αλλά μια ολοκληρωμένη προσωπικότητα που θα συμμετέχει στην κοινωνική ζωή και θα στοχεύει στην ανθρώπινη απελευθέρωση.\nΒ.1. Να αναπτύξετε σε μια παράγραφο 80-100 λέξεων την άποψη: «Το βασικό στοιχείο της προσφοράς ενός επιστήμονα έγκειται στο να συμβάλει μέσα απ’ το έργο του στην απελευθέρωση του ανθρώπου. Για να γίνει αυτό κατορθωτό χρειάζεται πρώτα απ’ όλα η προσωπική συνειδητοποίηση και η ευθύνη του επιστήμονα για το κοινωνικό αποτέλεσμα του έργου του».\nΟ επιστήμονας έχει ύψιστο καθήκον να συμβάλει μέσα απ’ το έργο του στην απελευθέρωση του ανθρώπου από ό,τι τον καταδυναστεύει, την άγνοια, τη δεισιδαιμονία, τις ασθένειες, το φόβο. Για να συμβεί όμως αυτό, οφείλει να συνειδητοποιήσει βαθιά την ευθύνη που έχει αναλάβει απέναντι στο κοινωνικό σύνολο και να εργάζεται μόνο για το κοινό όφελος, χωρίς να προτάσσει το προσωπικό του συμφέρον ή τη φιλοδοξία του. Καθήκον του πρέπει να είναι να θέτει τις γνώσεις του και την εμπειρία του στην υπηρεσία της ανθρωπότητας και να λειτουργεί με γνώμονα την πρόοδο και την ευημερία της. Η συνειδητοποίηση αυτής της τεράστιας ευθύνης του απέναντι στην κοινωνία, την εθνική και την παγκόσμια, είναι μονόδρομος για την ορθή άσκηση του έργου του.\nΒ.2.α. Να βρείτε τη συλλογιστική πορεία της τέταρτης (4ης) παραγράφου (Η παραδοσιακή αντίληψη...... Γκάους). Να δικαιολογήσετε την απάντησή σας.\nΗ συλλογιστική πορεία της παραγράφου είναι παραγωγική. Ξεκινά με μια γενική διαπίστωση (η παραδοσιακή αντίληψη για την εξειδίκευση αρχίζει να ανατρέπεται μπροστά στα νέα δεδομένα). Στη συνέχεια, προχωρά επεξηγώντας την (ο επιστήμονας πρέπει να έχει επίγνωση της ενότητας της γνώσης) και φέρνοντας παραδείγματα που την υποστηρίζουν (το παράδειγμα του Αϊνστάιν).\nΒ.2.β. Να εντοπίσετε τους τρόπους συνοχής ανάμεσα στην 1η και τη 2η παράγραφο του κειμένου.\n τη χρήση της διαρθρωτικής λέξης αντίθετα, που δείχνει και τη νοηματική αντίθεση ανάμεσα σε αυτές τις δύο παραγράφους.\n την επανάληψη λέξεων- φράσεων κλειδιών: επιστήμονας, επιστήμη, κοινωνική-κοινωνικά.\nΒ.3.α. Να γράψετε τα αντώνυμα των λέξεων: αποσυνδέεται, αθροιστική, επίγνωση, εξέλιξη, όφελος.\n αποσυνδέεται αντων. συνδέεται\n αθροιστική αντων. μερική, αποσπασματική\n επίγνωση αντων. άγνοια\n εξέλιξη αντων. οπισθοδρόμηση, υποχώρηση\n όφελος αντων. βλάβη, ζημία\nΒ.3.β. μονόπλευρη, αντίληψης συμβάλλει. Να αναλύσετε στα συνθετικά τους τις πιο πάνω λέξεις. Επίσης, από το δεύτερο συνθετικό αυτών να σχηματίσετε μία νέα σύνθετη λέξη.\n Μονόπλευρη: μόνος (-η, -ο) + πλευρά, πολύπλευρος –η –ο\n αντίληψη: αντί + λήψη (από το ρήμα λαμβάνω), αιμοληψία\n συμβάλλει: συν + βάλλω, διαβολή\nΣτο κείμενο που διαβάσατε διατυπώνεται η άποψη ότι η σύγχρονη επιστήμη έχει χάσει τον προσανατολισμό της και έχει απομακρυνθεί από τη βασική επιδίωξή της, που δεν είναι άλλη από την εξυπηρέτηση του ανθρώπου. Σε επιστολή που θα στείλετε σε διακεκριμένο επιστήμονα του καιρού μας να αναφέρετε περιπτώσεις κατά τις οποίες ορισμένοι επιστήμονες λειτούργησαν και εξακολουθούν να λειτουργούν ενάντια στις ανθρωπιστικές αξίες και τον άνθρωπο. Επίσης, να αναφέρετε τα εφόδια που οφείλουν να διαθέτουν οι επιστήμονες για να συνεισφέρουν στην επίλυση των σημαντικών προβλημάτων που αντιμετωπίζει η σύγχρονη ανθρωπότητα (500-600 λέξεις)\nΠειραιάς, 30.12. 2010\n Προσφώνηση (ενδεικτικά: Αξιότιμε κ. Γραμματικάκη)\nΠομπός: μαθητής /μαθήτρια\nΑποδέκτης: ένας επιστήμονας, του οποίου το έργο παρακολουθούμε και μας προκαλεί ενδιαφέρον.\nΜπορούμε να εκφράσουμε την εμπιστοσύνη μας στη σημαντική συμβολή των επιστημόνων αναφορικά με την πρόοδο και την ευημερία της ανθρωπότητας, την αποδέσμευση του ανθρώπου από την πλάνη και τη δεισιδαιμονία, την άνοδο του βιοτικού επιπέδου, την ανακούφιση από τον πόνο, την οργάνωση των κοινωνιών, τη νομοθεσία, τα τεχνολογικά επιτεύγματα.\nΕν τούτοις, δεν λείπουν και περιπτώσεις κατά τις οποίες οι επιστήμονες λειτουργούν ενάντια στον άνθρωπο και τις ανθρωπιστικές αξίες.\nα) Ενδεικτικές περιπτώσεις\n Έρευνες φυσικών / θετικών επιστημόνων χρησιμοποιήθηκαν για την κατασκευή όπλων, συμβατικών ή πυρηνικών, συντελώντας στην απώλεια εκατομμυρίων ανθρώπινων ζωών και εξακολουθούν ακόμα και στη σύγχρονη εποχή να παρέχουν τεχνογνωσία για την τελειοποίηση των μέσων του μαζικού αφανισμού.\n Πολλοί επιστήμονες, ιδίως θεωρητικών επιστημών (ιστορικοί, κοινωνιολόγοι, ανθρωπολόγοι, γλωσσολόγοι), στήριξαν με τις εργασίες τους απολυταρχικά και ολοκληρωτικά καθεστώτα, δικαίωσαν την απάνθρωπη δράση τους και συνέβαλαν στη διαιώνιση της εξουσίας τους.\n Συχνά, η επιστήμη και η τεχνολογία χρησιμοποιούνται από τα προηγμένα κράτη για την κατάκτηση της παγκόσμιας ηγεμονίας, τη διεύρυνση των ανισοτήτων ανάμεσα στους προηγμένους και τους λιγότερο ανεπτυγμένους λαούς.\n Η υπέρμετρη και αλόγιστη τεχνολογική ανάπτυξη οδήγησε στην υποβάθμιση του περιβάλλοντος και στη διατάραξη της οικολογικής ισορροπίας, με συνέπεια να απειλείται η ανθρώπινη ζωή και κάθε άλλη μορφή ζωής στον πλανήτη\nΗ άκρατη εμπορευματοποίηση της επιστήμης και η αντιμετώπισή της αποκλειστικά ως μέσο πλουτισμού: η εκμετάλλευση της ανθρώπινης ανάγκης, της αγωνίας και του πόνου από ορισμένους επιστήμονες, που λειτουργούν παραβιάζοντας ηθικές αξίες και επιστημονική δεοντολογία (π.χ. ιατρικά πειράματα φαρμακοβιομηχανιών).\nΣε πολλές περιπτώσεις επιστήμονες διάφορων ειδικοτήτων παραμένουν αδρανείς απέναντι σε φαινόμενα πολύμορφης παραβίασης ανθρώπινων δικαιωμάτων.\nβ) Τα εφόδια που οφείλουν να διαθέτουν οι επιστήμονες για να συνεισφέρουν στην επίλυση των σημαντικών προβλημάτων της ανθρωπότητας.\nΤα επιστημονικά εφόδια του επιστήμονα.\n Άψογη επιστημονική κατάρτιση - άριστη γνώση του επιστημονικού κλάδου στον οποίο κάθε επιστήμονας ειδικεύεται.\n Ορθή χρήση των αντίστοιχων για κάθε επιστήμη μεθόδων: αποφυγή πρόωρων συμπερασμάτων και του υποκειμενισμού καθώς και της μονοδιάστατης σκέψης. Παραγωγή πρωτότυπου ερευνητικού έργου και στέρεα τεκμηρίωση των συμπερασμάτων.\n Συνεχής εξειδίκευση και ενημέρωση γύρω από τις εξελίξεις που σημειώνονται στον επιστημονικό του κλάδο. Αυτό μπορεί να επιτευχθεί με τη συστηματική επαφή με την εθνική ή και την ξενόγλωσση βιβλιογραφία, τη συμμετοχή σε συνέδρια, τη διεπιστημονική έρευνα.\nΤα ηθικά εφόδια του επιστήμονα.\n Διαμόρφωση ακέραιης, ηθικά συγκροτημένης προσωπικότητας.\nΠαράλληλα με την επιστημονική κατάρτιση, είναι ανάγκη ο επιστήμονας να αποκτήσει και ηθική και κοινωνική συνείδηση, η οποία δεν θα αγνοεί, αλλά, αντιθέτως, θα προλαμβάνει πιθανές επιζήμιες συνέπειες του επιστημονικού έργου. Ο επιστήμονας συχνά καλείται να αντιμετωπίσει σοβαρά ζητήματα υπαρξιακής διάστασης, στα οποία οφείλει να απαντήσει έχοντας καλλιεργήσει ηθικά κριτήρια και αντιστάσεις.\n Ανθρωπιστική συνείδηση και σεβασμός στην αξία και την αξιοπρέπεια του ανθρώπου. Συνειδητοποίηση της αντίληψης ότι οποιοδήποτε επιστημονικό και τεχνολογικό επίτευγμα θα πρέπει να υπηρετεί τον άνθρωπο και τις ανάγκες του και να μην απεργάζεται την καταστροφή ή τη δυστυχία του.\n Ισχυρές αντιστάσεις απέναντι στην εξουσία, κάθε μορφής, απέναντι στις πιέσεις που ενδεχομένως αυτή θα του ασκήσει, απέναντι στα συμφέροντα που θα του προτάξει, απέναντι στις δελεαστικές προτάσεις που θα του διατυπώσει.\n Ενδιαφέρον για τις πολιτικές και κοινωνικές εξελίξεις, ώστε να μην λειτουργεί αποκομμένος από την κοινωνία στην οποία ζει και δραστηριοποιείται.\nΤα προβλήματα που αντιμετωπίζει η σύγχρονη ανθρωπότητα είναι πολλά και σημαντικά. Πόλεμοι, κοινωνικές και οικονομικές ανισότητες, οικολογική καταστροφή, εξαθλίωση πληθυσμών, περιθωριοποίηση κοινωνικών ομάδων. Η συμβολή των επιστημόνων στην αντιμετώπιση πολλών από αυτά αποδεικνύεται καίριας σημασίας.\nΕτικέτες ΕΠΙΣΤΗΜΗ διαγωνισμα


Με επιτυχία πραγματοποιήθηκαν οι εκδηλώσεις για τα παιδιά του προσωπικού, στη Γενική Περιφερειακή Αστυνομική Διεύθυνση Πελοποννήσου - Παραπολιτικά Αργολίδα\nΠυρκαγιά στο Σχινοχώρι\nΠυρκαγιά εκδηλώθηκε τις πρωινές ώρες στο Σχινοχώρι. Σύμφωνα με τις πρώτες πληροφορίες η φωτιά ξέσπασε από άγνωστη μέχρι στιγμής αιτία κοντά σε ποιμνιοστάσιο και έκαψε αγροτοδασική έκταση. [hfe_template id=’397365′] Κάηκε επίσης ολοσχερώς ένα κοτέτσι που χρησιμοποιούνταν ως αποθήκη. Για την κατάσβεση της πυρκαγιάς επιχείρησαν 7 οχήματα της πυροσβεστικής από το Άργος, το Ναύπλιο και την […]\nΣτη φυλακή της Τρίπολης μεταφέρθηκε χθες, μετά την πολύωρη απολογία του, ο 27χρονος Γιάννης Παρασκάκης για την δολοφονία της 60χρονης Αμερικανίδας βιολόγου, Suzanne Eaton. Η διαδικασία της απολογίας διήρκεσε κοντά στις τέσσερις ώρες με τον εισαγγελέα και τον ανακριτή να κρίνουν ομόφωνα την προφυλάκισή του. Μάλιστα, ο 27χρονος εξερχόμενος από το δικαστικό Μέγαρο Χανίων ψέλλισε […]


«Όχι» στο πάρκο κροκοδείλων είπε το Συμβούλιο Άχνας - Famagusta News\n· 30 Μαΐου, 2018 ··2 min read\n«Όχι» στο πάρκο κροκοδείλων είπε το Συμβούλιο Άχνας\nΤην απόφαση να ανακαλέσουν την υποστήριξή τους προς τη δημιουργία πάρκου κροκοδείλων ανακοίνωσε σήμερα το Κοινοτικό Συμβούλιο Άχνας.\nΔιαβάστε επίσης: ΑΧΝΑ: Πώς σχολιάζει ο Κοινοτάρχης την απόφαση για απόρριψη του Πάρκου Κροκοδείλων (ΒΙΝΤΕΟ)\nΣε χθεσινή συνεδρίασή του, το συμβούλιο αποφάσισε όπως αποσύρει την υποστήριξή του σημειώνοντας ότι έτσι θα επέλθει η ηρεμία και η ασφάλεια στους κατοίκους.\nΣύμφωνα με δηλώσεις της Χριστίνας Ματθαίου, μέλος της Συντονιστικής Επιτροπής ενάντια στη δημιουργία πάρκου κροκοδείλων στην Άχνας, έξι Δημοτικοί Σύμβουλοι τάχθηκαν ενάντια στο πάρκο και δυο υπέρ.\nΒασικός λόγος για την απόφαση τους ήταν –όπως είπε– ο προβληματισμός της κοινής γνώμης για τη δημιουργία του πάρκου ειδικά μετά την Πανκοινοτική συνέλευση για ενημέρωση των κατοίκων σχετικά με το επίμαχο θέμα στις 27 Απριλίου.\nΠρόσθεσε ότι αρμόδια για την παραχώρηση άδειας είναι η κυβέρνηση αφού η εταιρεία δημιουργίας του πάρκου δεν έκανε ακόμα την σχετική αίτηση.\nΌπως δήλωσε η κ. Ματθαίου «Περιμένουμε από την κυβέρνηση και τους αρμόδιους φορείς να αφουγκραστούν την απόφαση της κοινότητας και να μην αποδεχθούν τη δημιουργία του πάρκου».\nΕπεσήμανε ότι η δημιουργία ενός τέτοιου πάρκου θα είναι επιζήμια για το περιβάλλον της Κύπρου αφού για τη λειτουργία του χρειάζονται 80 τόνοι νερό ημερησίως, κάτι που είναι απαγορευτικό για μια χώρα που υποφέρει από λειψυδρία.\nΣημειώνεται ότι η Συντονιστική επιτροπή στον αγώνα ενάντια στη δημιουργία πάρκου κροκοδείλων συντάχθηκε τον περασμένο Φεβράρη και παραμένει σε εγρήγορση οργανώνοντας ηλεκτρονικό ψηφίσματα και διαμαρτυρίες με στόχο την αποτροπή δημιουργίας του πάρκου.\nΑνακοίνωση Συντονιστικής Επιτροπής Αγώνα ενάντια στη δημιουργία πάρκου κροκοδείλων στην Άχνα:\nΤο Κοινοτικό Συμβούλιο Άχνας σε συνεδρίαση του στις 29 του Μάη 2018 ανακάλεσε την υποστήριξή του στο σχέδιο δημιουργίας πάρκου κροκοδείλων στην Άχνα.\nΤην απόφαση δέχθηκαν με μεγάλη ανακούφιση οι κάτοικοι Άχνας. Με την πιο πάνω απόφαση θα επέλθει το αίσθημα ηρεμίας και ασφάλειας μεταξύ των κατοίκων.\nΗ Συντονιστική Επιτροπή του Αγώνα ενάντια στη δημιουργία πάρκου κροκοδείλων στην Άχνα ευχαριστεί θερμά το Κοινοτικό Συμβούλιο Άχνας, που αφουγκράστηκε τις ανησυχίες των κατοίκων της Άχνας αλλά και της κοινής γνώμης γενικότερα.\nΠεραιτέρω ευχαριστούμε το Κίνημα Οικολόγων που ήταν συνοδοιπόρος στον αγώνα μας καθώς και τον Πρόεδρο και τα Μέλη της Επιτροπής Περιβάλλοντος της Βουλής που στην συντριπτική τους πλειοψηφία τάχθηκαν ενάντια στη δημιουργία πάρκου κροκοδείλων.\nΑκόμα θερμές ευχαριστίες απευθύνουμε στις Περιβαλλοντικές Οργανώσεις Κύπρου και συγκεκριμένα στο Κόμμα των ζώων και στην ΤΕRRA CYPRIA καθώς και στις Αγροτικές Οργανώσεις ΕΚΑ, ΠΕΚ, και Παναγροτικός που τάχθηκαν ενάντια στη δημιουργία πάρκου κροκοδείλων.\nΘερμά ευχαριστούμε επίσης το Πανεπιστήμιο Λευκωσίας για τη γνωμάτευσή του σε ότι αφορά στις επιπτώσεις στην υγεία από την μετάδοση του ιού του Δυτικού Νείλου.\nΕυχαριστούμε επιπλέον τα ΜΜΕ για τη μεγάλη συμβολή τους στην προβολή του θέματος.\nΤέλος τις θερμές μας ευχαριστίες απευθύνουμε στους χιλιάδες ενεργούς πολίτες που υποστήριξαν την προσπάθεια μας ψηφίζοντας είτε έντυπα είτε ηλεκτρονικά το ψήφισμά μας ενάντια στη δημιουργία πάρκου κροκοδείλων στην Άχνα.\nΚαλούμε την Πολιτεία να σεβαστεί την απόφαση του Κοινοτικού Συμβουλίου και των κατοίκων της Άχνας και να απορρίψει οποιαδήποτε αίτηση γίνει για τη δημιουργία πάρκου κροκοδείλων στην Άχνα αλλά και οπουδήποτε αλλού στην Κύπρο.